
Si  quis  miretnr,  quod  ego  potissimum,  cujus  senteutia 
olim  in  JVovo  Archivo  philologico  et  paedagogico  A.  1829. 
per  Dr.  Seebodium  Hannoverae  edito  Nr.  31.  de  Sabinorum 
lingua  in  medium  prolata  ab  auctore  hujus  dissertationis 
impugnatur ,  ab  eodem  rogatus  hasce  eruditionis  ejus  pri- 
mitias  brevi  quadam  praefatiuncula  viris  doctis  tradere 
susceperim:  sciat,  memet  ipsum ,  gnarum,  quam  parum 
satisfaciant  ea,  quae  scripsi,  diligentius  in  eandem  rem  in- 
quirentibus,  dubitantem  adhuc  auctorem ,  quid  equidem 
sentirein  de  ipsius  conatu,  hortatum  esse,  ut  perficeret  id, 
quod  meditaretur.  Neque  enim  is  sum  ,  qui  se  vel  solum 
vel  in  omnibus  verum  vidisse  pntet,  aliisque  contradicen- 
tibus  obstinate  refragetur;  sed  sicut  ipse  libere  profiteor, 
quae  sentiam,  sic  alios  libenter  video  indagantes,  quid 
probandum  sit  vel  rejiciendum,  praesertim  iilos,  qui  veri- 
tatis  studiosi  non  tam  quaerunt,  quid  reprehendendum  sit, 
quam  quid  verisimile  videatur.  Ex  iis  igitur,  quae  disser- 
tationis  hujus  auctor  ante  mecum  communicaverat ,  satis 
persuasus,  illum  nonnisi  veritatis  amore  dissentire ,  eo  li- 
bentius  eum  excitavi ,  ut  nihil  aliud  spectaret,  nisi  quod 
ipsi  verum  esse  videretur,  quo  magis  sperabam  ,  fore,  ut  e 
duabus  oppositis  sibi  sententiis  ea ,  quae  probabilior  es- 
set,  facilius  possit  agnosci.  Accedebat  autem ,  quod  ipse 
jam  perspexeram  ex  Umbricae  linguae  studio  ,  nimium  pro- 
gresso  mihi  in  proferenda  mea  sententia  redeundum  esse 
ad  certos  quosdam  limites ,  quos  nec  ultra  nec  citra  rectum 
consistere  posset:  quod  ut  indicarem ,  in  Hannoveranis 
Ephemeridibus  numismaticis  Nro.  29  hoc  gentis  Umbricae 
stemma  edi  jusseram ; 

Quae  cum  ita  se  haberent,  minime  polliceri  potui,  quod 
auctor  innuit,  demonstraturum  me,  linguam  Sabinam  nihil 
commune  habuisse  cum  lingua  Umbrica,  Sabinos  potius  mix- 
tos  quidem  cum  Tuscis  finitimis,  quemadmodum  Latinos  ex 
Aboriginibus  atque  Siculis  natos  scimus,  sed  Umbricae  ori- 
ginis  per  Ausones  sive  Auruncos  putavi:  quae  quidem  sen- 
tentia  minime  mutatur  iis,  quae  auctor  noster  in  contrariam 
partem  monuisse  sibi  videtur.  Quid  enim ,  quum  Sabinorum 
majores  eosdem  Umbros  Graecosque  putem ,  unde  et  Latini 
et  Osci  profecti  sunt,  linguam  eorum  cum  Graeca,  Umbrica, 
Osca,  etiam  Latina,  etsi  propter  immixtos  Siculos  multo 
magis  diversa  ceteris ,  cognatam  fuisse  negem  ?  dummodo 
concedatur  quaedam  diversitas  a  Tuscorum  commercio  pro- 
fecta.  Muita  sane  Sabinis  cum  Tuscis  communia  fuerunt, 
ad  quae  si  minus  animum  advertit  auctor,  secus  fecit,  quam 
totam  rem  tractatam  velim.  Quinque  capitum  postremum 
equidem  primum  fecerim ,  ut,  praemissis  paucis  de  fontibus, 
ex  quibus  omnis  Sabinae  linguae  notitia  haurienda  sit,  non 
verba  solum ,  quae  ad  nos  venerunt ,  recenserentur ,  sed  ipsi 
loci,  in  quibus  leguntur,  colligerentur,  addito  judicio,  quam 
fidem  mereatur  id,  quod  scriptum  sit.  Quod  nisi  fiat,  multa 
tribuuntur  Sabinis,  quae  neganda  sunt,  neque  de  singulis 
tam  luculente  scribi  potest,  ut,  quid  proprium  fuerit  Sa- 
binis,  quidve  commune  cum  aliis  Italiae  populis,  plane  per- 
spiciatur.  Hominum  deinde  Sabinorum  nominibus  historicis, 
inter  quos  quidem  Vespasios  e  Suetonii  Vespasiano  C.  I.  eo 
magis  desidero ,  quo  magis  inde  refellitur  auctoris  opinio, 
Loebasii  nomen  in  Loebusium  esse  mutandum,  addenda 
erant  omnia  geographica  nomina  oppidorum,  fluviorum,  mon- 
tium ,  et  quae  suftt  id  genus  alia.  Quod  si  fecisset  auctor, 
non  quidem  Eretum  oppidum  Hiretum  quoque  vocatum  sta- 
tuisset ,  inter  plures  vero  nominum  formas  Sabinis  cum  aliis 
Italiae  populis  communes  etiam  deminutiva  invenisset  nomina, 
ut  Trebulam ,  Forulos ,  Corniculum  ,  Recjillum ,  Caspe- 
riam  s.  Casperulam  ap.  Sil.  It.  VIII,  417.  Crustumium  s. 
Crustumerium  ap.  Sil.  It.  VIII,  368.  oppida  cum  agro  Ro- 
sulano ,  monte  Fiscello  _,  Himella  fluvio,  ipsisque  Sabellis: 
quales  deminutivorum  formas  Eomani  quidem  a  Sabinis  ac~ 
cepisse  videntur  ,  non  autem  Sabini  ab  Umbris  ,  quippe  apud 
quos    ne  fameria  quidem   Pomperia ,    sed  famersia   Pum- 


persia  pro  familia  Pompilia  legitur.  Quo  facilius  dijudi- 
caretur,  quid  statuendum  esset  de  Sabinorura  ratione  erga 
ceteros  Italiae  populos ,  in  unoquoque  capite  non  ea  sola  col- 
ligenda  erant,  unde  cognatio  quaedam  conjici  posset.,  sed  ea 
quoque,  ex  quorum  discrepantia  Sabinae  linguae  proprietas 
intelllgitur.  Noster  enim  auctor,  quum  illa  magis  protulerit, 
quae  Sabinis  cum  Graecis ,  Umbris  ,  Oscis ,  Latinis  commu- 
nia  fuerunt,  quam  illa,  in  quibus  prorsus  differunt,  ante 
captae  opinionis  argui  potest ,  quae  illum  impediit ,  quo  minus 
perspiceret,  quanta  fuerit  Sabinae  linguae  diversitas,  sive  ad 
Umbrorum  Oscorumque,  sive  ad  Tuscorum  atque  Latinorum 
linguas  respexeris.  Sed  hoc  hactenus ,  ne  reprehendere  vi- 
dear,  quod  commendatione  mea  dignum  putaverim :  etsi  enim 
auctor  non  in  omnibus  mihi  satisfecit,  plurima  tamen  invenit, 
quae  laudem  meam  merentur,  atque  ubi  plurima  nitent,  pau- 
cis ,  quae  vix  vitari  possunt ,  offendi  minime  licet.  Acci- 
piantur  igitur,  quae  auctor  humanissimus  non  sine  multa 
eruditione  atque  diligentia  perscripsit,  eadem  humanitate, 
qua  ipse  aliorum  sententias  refellit,  si  quae  acutiori  ejus 
ingenio  non  arridebant. 

Hannoverae  a.  d.  XXXI  Octob.  MDCCCXXXVI. 

G.  F.   Grotefend. 


^ostris  temporibus  satis  est  intellectum  certas  esse  leges  et 
singularum  linguarum  compositarum ,  et  rationis ,  quae  inter  eas 
intercedit,  neque  temere  fortuitove  quidquam  in  illis  esse  con- 
stitutum.  Leges  vero  et  externae  et  interiores  sunt;  illas  dixe- 
rim,  quae  ex  uniuscujusque  populi  indole  et  ingenio  pendent,  has, 
quae  aut  omnibus  aut  pluribus  communes  inveniuntur.  Illas  ex 
siugularum  linguarum  ratione,  has  plurium  comparatione  inda- 
gamus.  Quae  comparatio,  quantam  utilitatem  ad  accuratiorem 
linguarum  cognitionem  afferat,  facile  perspicitur,  si  Grammaticam 
universalem,  quippe  quae  interiores  linguaruni  leges  doceat,  ea 
demum  firmari  tenemus. —  Grammatica  vero  universalis,  dum- 
modo  ad  animi  quandam  imaginem  est  concepta  et  exemplis  quam 
plurimis  firmata,  quum  summum  menti  humanae,  ultimas  rerum 
causas  scrutauti ,  gaudium  affert,  tum  ei ,  qui  singularum  liogua- 
rum  ratiouem  pernoscere  cupit  est  necessaria.  Multa  enim,  quae 
obiter  intuenti  non  dico  mira ,  at  insolita  videantur ,  si  inquiritur 
in  aliarum  linguarum  indolem,  ex  certa  quadam  causa  orta 
cognoscentur ,  neque  pauca,  quae  forte  composita  opinetur  ali- 
quis,  vulgari  necessariaque  lege  constituta  intelliget.  Hinc  sin- 
gularum  quoque  linguarum  ratio  plurium  comparatione  illustra- 
tur.  Ipsorum  denique  verborum  origo  melius  perspicitur,  si  ad 
communem  eorum  fontem  regredi  licet,  ita  ut  radice  verbi  ex- 
plorata,  qualis  in  antiquissima  quaque  lingua  deprehenditur, 
quomodo  singulatim  sit  mutatum,  facile  exploretur.  Saepe  enim 
verba  in  ore  populorum  ita  deflectuntur,  commutantur,  circumci- 
duntur,  ut  radicem  eorum  haud  agnoscas,  nisi  pristina  alicub 
vocis  forma  servata.  Talis  igitur  est  usus,  qui  ex  linguarum 
comparatione  in  Grammaticam  redundat,  alium  ex  his  studiis 
fructum  percipimus,    qui  ad  historiam  spectat,   haud  minorem 

Nam  quum  plurium  linguaium  comparatione  singulae  linguae 
magis  minusve  cognatae  perspiciantur,  conjecturam  inde  facere 
licet  in  populorum  originem  et  cognationem.  —  Quod  enim 
ad  novissima  tempora  egerunt  viri  docti ,  ut  veterum  scriptorum 
sententias  de  origine  populorum  maxime  diversas ,  contrarias 
saepe,  inter  se  conjungerent  et  conciliarent ,  sententiam  suam 
inde  effingerent ,  ficta  pro  historia  fida  venditarent ,  id  quam 
levi  fundamento  nitatur,  neminem  fugit.  Omnia  etenim  popu- 
lorum  historiaeque  initia  fabulis  continentur.  At  certior  est  in- 
quirendi  via,  quae  ex  singularum  linguarum  indole,  cum  aliis 
comparata,  instituitur.  Hebraeorum  origo  ex  Chaldaea  repetenda 
quamquam  fabulis  jam  indicatur,  ex  linguarum  inter  se  compa- 
ratarum  ratione  ad  certum  evincitur.  Idem  de  Aethiopibus  valet, 
quos  Arabum  propaginem  paucissimi  tantum  scriptores  innuunt, 
linguarum  ratio  doeet.  Atque  haec  de  populis  Semiticis ;  populorum 
enim,  quorum  linguae  Sanscritam  redolent  originem,  multo  major 
est  numerus.  Linguae  enim  Persarum,  Graecorum,  Italorum  plu- 
rimorum,  Germanorum,  et  plurimam  partem  Slavorum,  imprimis 
Litvanorum,  ex  Sanscrita  lingua,  quasi  communi  fonte,  ortae 
probantur.  Incunabula  inde  horum  populorum  ante  oculos  sunt 
posita;  quae  quisque  fata  subierit,  ut,  quasi  ex  una  stirpe 
frondes,  late  vagantes,  suam  quisque  vitam,  suos  mores,  di- 
versos  a  reliquis  conformarit,  id,  si  historia  fida  nos  deserit, 
ex  singularum  linguarum  comparatione  conjecturam  facientes 
assequi  licet.  Quare,  quam  viam  C.  O.  Mueller  in  veterum 
Italiae  populorum  initiis  indagandis  est  sequutus,  haud  scio 
an  unica  sit,  quam  in  hac  quaestione  tueantur  viri  docti. 
Niebuhr  enim,  qui  fabulas  et  domesticas  et  peregrinas  ab 
historia  separavit,  fontes,  quibus  utendum  nobis  est,  accura- 
tissime  perlustravit ,  et  nihil  quidquam  constituere  sibi  visus 
est,  quod  non  certis  veterum  testimoniis,  historia,  et  simili 
ratione,  quam  analogiam  vocant,  firmaretur,  Niebuhr,  inquam, 
et  ipse,  quantus  conjecturis  campus  -  pateat ,  est  expertus. 
Quae  res  Niebuhrio  non  imputanda,  sed  materiae,  ex  qua  opus 
perfectum  et  ab  omni  parte  absolutum  effingeret ,  penuriae,  fon- 
tium  incertitudini ,  veterum  in  antiquissima  historia  tractanda 
incuriae.  Quas  causas  totidem  esse  scopulos  bene  perspiciens 
C.  O.  Mueller  ex  Siculae,  Oscae,  Sabinae,  Umbricae  et  Tuscae 
linguae  comparatione ,    conjecturas  facere   non   dubitavit  in  ori- 


ginem  populorum ,  ita  ut  primo  Siculos ,  gentem  Graecis  cogna- 
tam,  Italiam  usque  ad  Etruriam  incoluisse,  Aborigines  his 
mixtos  Latium  occupasse,  Sabinos  montosas  primum  regiones 
occupasse,  deinde  partim  super  Tjberim  consedisse,  partim 
colonos  in  inferiorem  Italiae  partem  emisisse,  Oscos  et  Umbros 
Sabinis  cognatos,  Tuscorum  cum  illis  nullam  affiuitatem  statu- 
eret.  Prolixius  haec  exponit  Mueller,  in  libro  „die  Etruscer,^ 
exemplo  nobis  ostendens,  quantus  sit,  quem  ex  linguarum 
comparatione  percipimus,  usus.  Quae  comparatio  quum  per  se 
intricata  est,  tum  si  linguarum  ratio  minus  est  explorata,  est 
difficillima.  Unde  qui  singulis  Italiae  antiquissimae  linguis  illu- 
strandis  operam  navarunt,  et  Grammaticae  melius  constituendae, 
et  historiae  magis  iirmandae  symboluiu  addidisse,  nemini  non 
videantur.  Itali  recentiores  in  colligendis  monumentis  priscis 
maximam  operam  posuerunt,  in  explicandis,  quum  ex  incerto 
plerumque  fundamento  quaestionem  ordirentur,  nihil  fere  pro- 
fecerunt.  Ouare  statim  progredior  ad  viros  doctos,  qui  nuper 
inter  Germanos  ea,  qua  assolent,  diligentia  hanc  philologiae 
partem  illustrandam  sibi  sumserunt.  Mitto  enim  priores,  qui 
autltalos  exscripserunt,  aut  copiis  haud  sufficientibus  instructi, 
obiter  tantum  rem  difliciliorem  tractarunt  Cluverium,  Meursium, 
Morhofium,  alios.  Ouorum  omnium  studia  unus  exsuperat 
C  O.  Miieller  (die  Etruscer.  Breslau,  1828.  de  lingua  Sicu- 
lorum,  Oscorum,  Umbrorum,  Sabinorum ,  Tuscorum).  Eum 
sequuti  sunt  viri  doctissimi  G.  F.  Grotcfend  (die  Sprachen 
Mittelitaliens ,  in  N.  Archiv  f.  Phil.  u.  Paedag.  1829.  de  lingua 
Tuscorum,  p.  101  —  120.  Sabinorum  p.  121  —  124.  Siculorum 
p.  125  sqq.  l —  Rudimenta  linguae  Umbricae,  part.  I,  II,  III. 
JHannov.  1835,  36.  Plura  etiam  in  ephemeridibus  Numismat. 
Hannover.  1835.  Nr.2l,  28 sq.)  —  C.  R.  Lepsius  (de  tabulis 
Eugubinis,  part.  I.  Berolin.  1833.  Rhein.  Mus.  f.  Phil.  II,  2, 
p.  191  — 198).  Lassen  (Beitrkge  zur  Erklarung  der  Eugubin. 
Tafeln.  Rhein.  Mus.  f.  Phil.  I.  3,  p.  360-392.  II,  2.  p.  141-167)  — 
Kaempf  (Umbricorum  spec.  I.  Berolin.  1835.  de  lingua  Umbrica 
p.  61  sqq.)  Quos  equidem  auctores  sequutus,  sententiam  meam 
de  lingua  Sabina  et  ratione,  quae  inter  eam  vicinasque  linguas 
intercedere  videatur,  proferam.  Quae  quaestio  est  difficilior, 
quod  paucissimae  tantum  linguae  Sabinae  reliquiae  aetatem 
tulerunt,    neque  reliquarum    linguarum,   Umbricae,    Tuscae   et 

Oscae,  quibuscum  comparatio  aliqua  est  instituenda,  ratio  af- 
fatim  est  explorata.  Ipsi  quoque  viri  doctissimi,  qui  hanc  lin- 
guam  prolixius  tractarunt,  Mueller  et  Grotefend,  in  diversas 
partes  discedunt,  quum  prior  linguam  Sabinam  cognatam  cum, 
Umbrica  et  Osca,  alter  vero  cum  Tusca,  atque  diversam  ab 
Umbrica,  discrepantem  a  typo  linguae  Graecae  uterque  censeat. 
Ouorum  sententiam  si  non  in  omnibus  amplectar,  atque  con- 
tradicendum  videbitur,  ea  semper  modestia  utar,  quam  et  hu- 
manitas  utriusque,  quam  expertus  novi,  et  insignis  eorum 
doctrina  flagitant.  Omnino  si  qua  in  re  a  vero  aberravero, 
quod  facile  in  tanta  rerum  minutarum  silva  mihi  evenerit,  si 
quid  melius  dicendum  erat,  si  quid  prave  erit  neglectum,  respi- 
ciat,  quaeso,  aequus  virium  juvenilium  existimator  ab  altera 
parte  rei  difficultatem ,  ab  altera  aetatem,  rebus  gravioribus 
dijudicandis  nondum  assuetam.  Disputandi  viam  res  ipsa  dabat. 
Linguae  enim  Sabinae  cognitio  angustissimis  fmibus  est  circuni- 
scripta  et  singularum  tantum  vocum  notitia  continetur.  Quas 
.si  quis  colligere  ,  collectas  cum  aliis  aliarum  linguarum  verbis 
comparare  velit,  haud  scio ,  an  nimis  abruptum  disputandi  genus 
videatur.  Aliam  ideo  viam  ingrediar,  orsus  a  singularum  lite- 
raruin  apud  Sabinos  ratione,  ut  aliis  simul,  quoties  occasio 
datur,  comparatis  linguis,  aliquid  statui  queat  de  linguarum 
cognatione.     Itaque 

Capite  I  de  singularum  literarum  apud  Sabinos  ratione  dis- 
seram,  paucis  additis  de  nonnullis  nominum  propriorum, 
Sabinis  usitatorum,  terminationibus  (§  1  — 20). 

Capite  II  de  lingua  Sabina  atque  Graeca  cognata  disputabo. 
(§  20-25). 

Capite  III  quem  locum  inter  reliquas '  Italiae  linguas  tenuerit 
Sabina  ex  comparatione  linguae  Tuscae,  Umbricae  et 
Oscae  efficere  conabor.    (§  25  —  34.) 

Capite  IV  de  ratione,  quae  inter  linguam  Sabinam  et  Latinam 
intercedere  mihi  videatur,  agam.  (§  34  —  40.) 

Capite  V  praemissis  paucis  verbis  de  fontibus,  ex  quibus  tota 
nostra  linguae  Sabinae  cognitio  est  depromenda,  Sabi- 
norum,  quae  nobis  sunt  relicta,  verba  recensebo. 
(§  40-43.) 

Caput  priinum. 

De  singularum  literarum  apud  Sabinos  ratione. 


§  1.  iotam  quaestionem  a  singularum  literarum  apud  Sa- 
binos  ratione  incipiendam  duco,  quum  in  tantilla  verborum 
Sabinorum,  quae  nobis  sunt  relicta,  copia,  ipsorum  verbo- 
rimi  cum  aliis  aliarum  linguarum  verbis  comparatio  nimium 
conjecturis  campum  aperiat,  singularum  vero  literarum  ratio  si 
convenit  cum  aliis  linguis  maximum  cognationis  argumentum 
addat.  Quae  qualis  in  Sabinorum  lingua  fuerit,  difficile  est 
dijudicare  ob  exemplorum,  quae  regulam  aliquam  lirment,  pau- 
citatem;  multorum  deinde  verborum,  quae  Sabina  laudantur, 
pristina  forma  facile  est  immutata  a  Romanis,  ita  ut  nonnisi 
radix  eorum  a  Sabinis  sit  repetenda;  dubito  denique,  quin 
ipsi  Sabini;  quoniam  rudiores  in  literis,  fortasse  a  scribendi 
consuetudine  abhorrentes,  in  medio  siti  populorum,  linguis 
discrepantium ,  eandem  semper  pronuntiandi  aut  scribendi  ra- 
tionem  servarint.  Ouam  parcus  enim  scribendi  usus  apud  Sa- 
binos  fuerit,  jam  hoc  satis  probat,  quod  ne  unum  quidem 
monumentum,  quod  indubitanter  priscis  Sabinis  vindicemus, 
nobis  est  relictum.,  Hinc  literarum  ratio,  qualis  adhuc  per- 
spici  potest,  dubii  aliquid  habet,  nisi  plurium  exemplorum  fide 
vicinarumque  linguarum  analogia  firmatur.  Observationes  jam, 
quae  certius  nobis  de  linguae  Sabinae  ratione  judicium  per- 
mittere  videntur,  secundum  literarum  ordinem,  quoties  occasio 
datur,  proferam. 

§  2.  A.  O.  Litera  vocalis  o  Sabinorum  nonnunquam 
in  a  Uteram  mutata  est  a  Romanis.  Pauca  exstant  nomina 
propria,  quae  antiquiorem  iiterae  vocalis  o  usum  ostendunt. 
Fabiorum  nomen  antiquum  erat  Foviorum  x),  Valeriorum  Vo- 
lusiorum  2),  fortasse  etiam  Naviorum  Noviorum.  In  dialectis 
Graecis    simUem    vocalium    a    et    o    metastoechum   saepissime 


' )  Fest.  s.  v.,  Plut.  Fab.  Max.  I.  Fodios  primo  eos  appellatos  refert. 

2)  Grut.  Thes.  Inscript.  I.   p.  171,  564,   saep.  Ovid.  Epist.  Pont.  III, 
2,  105,  alii. 

deprehendi,  notissimum ,  quum  Dorienses  vocalem  a,  Spartani 
et  Thessali  vocalem  o,  vel  in  syllabis  correptis,  contra  vul- 
garem  Atticorum  consuetudinem  affectarent.  In  Jinguis  quoque 
Italicis  saepius  inter  a  et  o  (Tuscorum  u)  fluctuasse  pronun- 
ciationem  invenimus.  In  lingua  Tusca:  Pupluna  et  Puplana; 
Urtuna  (Hortanum);  Parsura  (Pharsalus);  Athrpa  (Atropos); 
Tarchon  (Tyrrhenus);  halteus  (hulla)  etc.  3).  In  lingua  Um- 
brica :  Prestate , ,  Prestote ;  cumaltu ,  cumultu ,  comoltu  j  sopo 
postro,  supa  pustra;  prehabia,  prehubia  etc.  4).  Lingua  La- 
tina  nonnunquam  in  iis  verbis,  quae  Graecum  produnt  etymon, 
o  vocalem  in  a  nmtavit,  ut  [Sogtioj  ,  pasco,  atque  contraria  ra- 
tione  dxfjLW,  domo  etc.  5),  nonnunquam  etiam  in  verbis  antiquis 
utramque  literam  mixtim  usurpat,  Marmar,  Marmor  etc.  6).  — 
Ouae  scribendi  inconstantia  satis  probat,  quam  parcus  scribendi 
usus  apud  veteres  Italos  fuerit.  Scriptura  enim  pronunciandi 
inconcinnitatem  ad  unam  regulam  revocare  solet. 

§3.  E.  J.  EI.  Sahini  lltera  vocali  e,  cujas  loco 
postea  i  usurpatur ,  utebantur.  Linguam  Umbricam  in  usu 
literarum  vocalium  i,  ii,  ei,  e  sibi  non  constare,  tabulae  Eugu- 
binae  probant.  Idem  in  lingua  Latina,  atque  imprimis  rustica, 
saepissime  observatur  T).  Sabinorum  nomen  est  Minerva,  quod 
antique  Menerva  audiebat  8).  Liber  antiquus  Sabinorum  deus, 
Leber  appellabatur ,  quaiiiquam  antiquiorem  eliam  hujus  no- 
minis  formam  apud  Sabinos  invenimus  ( cf.  §  5 ).  Fidei  nomen 
paulo  aliter  a  Sabinis  nuncupatum  refert  Varro  9);  fedes  ni- 
miium  dicebatur.  Eadem  ratione  Sabinis  Imperator  Embrator 
dicebatur;  Eretum  antiquum  est  nomen  vici  Sabini,  qui  postea 
Hiretum  dicebatur.  Diphthongo  ei  itidem  Sabini  pro  vocali  i 
sunt  usi.     Quae    diphthongus    apud   priscos   quoque   Romanos 


3)  Grotef.   in  Archiv    f.    Padagog.  1829.  p.  103.      Mueller,   Etrusc. 

ir,  P.  33i. 

4)  Grotef.  Umbr.  II,  p.  15. 

5)  Schneider,    latein.  Grammat.  I,  1,  p.  10.     Klausen ,    de    carmine 
fratr.  Arval.  p.  29. 

6)  In  carmine    fratr.  Arval.   ap.    Klausen ,   p.   23  et  30.    cf.    Interpr. 
ad  Gell.  N.  A.  II,  10. 

7)  Schneid.   lat.  Gramm.  I,  1,  p.  15. 
83  Quinct.  I,  4,  17. 

9)    Varro  de  L.  L.  V,  §.  74. 

usitatior  erat  litera  vocalii10).  In  inscriptione  Marsica :  meili..., 
pro  militari  TI);  idus,  quam  vocem  a  Sabinis  Romani  sunt 
nacti.  antiquitus  eidus  scribebantur  I2). 

§  4.  AI.  Sabini  prisci  diphthongo  ai  utebantur  y  quae 
postea  in  ae  transiit.  Tabulae  Eugubinae  diphthongos  ai 
et  ae  sine  discrimine  habent  13).  Romani  septimo  demum  U.  C. 
saeculo  plerumque  ae  et  a  pro  ai  usurparunt  14).  Tusci  con- 
tra  usum  diphthongi  ai  omnino  adspernantur ,  diphthongo  ae 
rarissime  sunt  usi  15).  Sabinis  nomen  Aemiliorum  vindican- 
dum,  quod  antique  scribitur  Aimilius  16).  Quod  nomen  Amulii 
nomini  aeque  respondet,  atque  Caeciliorum  nomen  Caculo. 
Hinc  illa  diphthongus  orta  videtur  ex  litera  vocali  a  magis  pro- 
ducta.  Eadem  ratione  Naeviorum  nomen  ex  simpliciori  forma 
Navius  ortum  17).  Quae  exempla  satis  probant,  nonnuuquam 
in  decursu  temporum  linguarum  typum  ad  priscam  formam 
accedere,  recentiorumque  levitate  antiquitatem  instaurari.  Tuscis 
simplicior  forma  propter  defectum  diphthongorum  usitatior  fuit, 
ut  Cale  i.  e.  Caelius  18). 

§  5.  OE.  U.  I.  E.  Sabini  diphthongo  oe  sive  oi  sunt 
usi,  pro  posteriori  scribendi  et  pronunciandi  ratione^u  et  i} 
Ouod  locus  probat  Servii  19):  „Ouamvis  Sabini  Cererem  Pa- 
nem  (f.  Palem)  appellant,  Liberum  Loebasium  (f.  Loebusium 
cf.  §  16).'£  Servius,  puto,  locum  ex  Festo  depromsit,  in  cujus 
epitoma  haec  leguntur:  loebesum  et  loebertatem  antiqui  dice- 
bant  liberum  et  libertatem.  Reliqua  de  Sabinorum  usu  loquendi 
excidisse  videntur.  Cognata  est  diphthongus  cum  literis  voca- 
libus  u  et  i,  cujus  loco  veteres  saepissime  ei  et  e  usurpa- 
runt  20).     Hinc  varias   verbi   liber  formas  nanciscimur :  loeber, 


10)  Schneid.  1 ,  1,  p.  62. 

X1)  ap.   Grotef.  Umbr.  I,  p.  22. 

12)  Schneid.  1.  1.  p.  67. 

13)  Lepsius  de  tab.  Eugub.   I,  p.  91. 

14)  Schneid.  1.  1.  p.  52  sqq. 

1 5.)  Mueller  Etrusc.  I,  p.  59. 

16)  Gruter.  I,  p.  129,  alii. 

ir)  Schneid.  1.  1.  p.  11.     'Aa^moq,  Aesculapus,  as  ,  aes  etc. 

1 8)  Mueller  Etrusc.  I,  p.  432, 

1 9)  ad  Virg.  Georg.  I,  7. 

20)  Schneider  L  1.  p.81  sqq. 

lub(ens),  liber,  leiber,  leber.  Aliud  diphthongi  oe  a  Sabinis 
adamatae  exemplum  deprehendimus  in  inscriptione  Amiter- 
nina  2T):  Poimunies,  quod  nomen  in  tabulis  Eugubinis,  Tusce 
scriptis,  Puemune  effertur  22).  Eadem  de  causa  inter  ciprum 
et  cuprum  pronunciandi  ratio  fluctuasse  videtur,  quod  facile 
probatur  ex  nomine  deae  Cuprae,  quin  fortasse  vocabulum 
cupere  a  cupro  sive  cipro  (i.  e.  bono)  ducendum;  significat 
enim  cupere  sibi  aliisque  bene  velle.  (Similiter  compositum 
est  sv9  &v%y9  ev%opLoa.)  Eadem  ratione  dirus,  quam  vocem 
Sabinis  et  Umbris  tribuit  Servius,  verbo  durus  respondet,  ali- 
quo  tamen  manente  discrimine,  ut  saepe  in  verbis  diversa  pro- 
nunciandi  ratione  ortis  23),  atque  saepius  etiam  in  verbis,  ex 
variis  dialectis  assumtis  24),  ita  ut  dirus  plerumque  de  ipso 
animo  et  rebus,  quae  animum  terrent,  alterum  vero  de  om- 
nibus  rebus  usurpetur.  Quae  scribendi  varietas  orta  videtur, 
quod  diphthongus  oe  primitus  illarum  vocalium  locum  tene- 
bat  25).  In  aliis  contra  verbis  pro  Romanorum  diphthongo  oe 
Sabini  vocalem  e  affectarunt.  Romanis  cofena,  Sabiuis  scesna, 
illis  hoedus,  his  fedus  pronunciatum.  Quod  satis  probat, 
qiiam  parum  antiqua  pronunciandi  ratio  sibi  constiterit. 

§  6.  F.  PH.  In  adspiratarum,  tenuium,  mediarum- 
que  literarum  usu  linguae  priscae  Italiae  admodum  discre- 
pant.  Lingua  Tusca  literas  adspiratas  ph,  ch,  th  maxime  af- 
fectat,  mediarum  vero  usum  omnino  spernit.  Umbrica  lingua 
quamquam  literam  adspiratam  ph  sive  f  non  detrectat,  adspi- 
rata  th  admodum  raro  utitur  26).  Medias  et  tenues  literas 
lingua  Umbrica  tenet.  Lingua  Sabina  adspirata  ph  sive  f 
saepissime  utitur.  Adspirata  ph  invenitur  in  nomine  vici  Sa- 
bini  Phalacer,  aliis  Falacer  appellati.  Litera  f  saepissime  a 
Sabinis  usurpata,  ut  Feronia,  Fides,  Fabii,  Falerii  27)  aliaque; 
porro  f  adspiratae   simplicis   h  locum  tenet.      At  ne   quis  ad- 


21)  ap.  Grotef.  Umbr.  I,  p.  22. 

22)  II,  26;  35;    I,  3;  5;  10;  saep.  ex  edit.  Grotef. 

23)  Moenia,  muri;  stolidus,  stultus  etc. 

24)  Limpidus,  linquidus  etc. 

25)  Coira,  cura,  ceremonia;   foedus,  fides,  fetialis  etc. 

26)  Mueller  Etrusc.  I,  p.49.    Kaempf.  Umbr.  I,  p.  74. 
2T)  De  qua  formu  vide  Schneid.  I,  1,  p.  267. 


15 

spiratae  literae  ph  usum  iu  prisca  Sabinorum  lingua  frequen- 
riorem  suspicetur,  ob  nomen  Sabinorum,  quale  in  numis  Sam- 
niticis  invenitur:  SAPHTNIM  28)  Adspiratam  enim  ortam  esse, 
quod  litera  media  b  a  Tusca  literatura  erat  aliena,  aliae  in- 
scriptiones  Tuscae  probant,  quae  Sabinorum  nomen  per  p 
literam  efferunt  29).  Aliae  quoque  verbi  Sabinus  formae  aeque 
ab  adspirata  litera  ph  abhorrent,  Sabelli,  Savnites,  Samnites  30). 
§  7.  B.  P.  D.  T.  Viclentur  Sabini,  quemadmodum  prisci 
Romani  31),  in  usu  literae  mecliae  et  tenuis  b  et  p  sibi  non 
constitisse  32).  Sabinis  alpus  vindicatur,  Romanorum  est  al- 
bus;  contra  embrator  Sabinorum  Romanomm  respondet  impe- 
rator.  Meursius  33)  simpuvii,  quod  Xumae  vindicat  Juvenalis, 
vocem  a  Sabinis  translatam  putat,  proprie  simbuvium  dictam; 
at  quum  ipsa  vocis  radix  obscura,  tum  dubium,  an  Sabinis  jure 
sit  vindicanda.  Eandem  inconstantiam  in  usu  literarum  d  et  t 
deprehendimus.  Varro  enim  34),  Tuscorum  Itus,  Sabinorum 
Idus  fuisse ,  refert.  Metti  contra  nomen  apud  Sabinos  usitatum 
fuit  35).  —  Quae  vox  Tuscorum  est  Merriss,  Oscorum  Me- 
dix  et  Meddis,  Umbrorum  Meddix  36).  Sabinorum  vox  est 
Mettus,  ex  qua  per  terminationem ,  flexionis  causa  additam, 
Metelli  nomen  est  ortum.  In  qua  voce  tenuem  pro  media  po- 
sitam  deprehendimus.  Linguam  vero  Sabinam  minime  adsper- 
natam  literarum  mediarum  usum,  verba  plurima  ostendunt: 
cumba,  embrator,  februum,  Loebusius;  Diana,  dirus,  fedus, 
lides,  idus,  Laruuda,  Novensides,  Vedius  etc.  In  Claudiorum 
nomine,  quod  ducitur  a  Clausi  vocabulo,  litera  media  a  Ro- 
manis  demum  inserta  videtur  3T).  Tenuis  litera  p ,  nonnun- 
quam  etiam  media  b,    in  verbis,  quae  a  Graecis  ducuntur, 


28)  Tuscis   nimimm  literis   ap.  Lanzi  III,   p.  602.     Muell.  Etr.  IIf 
p.  314,  Lepsium  I,  p.  35. 

29)  Lanzin,  p.409.     Sapini;  p.412,  Sapiniae. 

30)  Niebuhr.  R.  G.  I,  p.  79,  101. 

31)  Klausen,  Carm.  fr.  Arval.  p.  29. 

32)  Eadem  est  sententia  Grotefendi,   im  Archiv  f.  Phil.  1.1.   p.  122. 

33)  In  exercitation.  critic.  (Lugduni  B.  1699)  I,  p.  160. 
3  *)  de  L.  L.  VI,  28. 

35)  Auct.  incert.  de  nomin.  rat.  I.     Schneid.  lat.  Gr.  I,  1,  p.  446. 

36)  Mueller.  Etr.  I,  p.  31. 
3r)  Schneid.  I,  1,  p.  259. 

adspiraiae  <p  loco  a  Sabinis  est  usurpata.  Alpi  vox  du- 
citur  a  Graeco  dk<p6g  38);  eadem  ratione  crepusculum  ducitur 
a  Graeco-  HV&tpccg,  syllaba  deminutiva ,  quam  vocant,  addita. 
Verbum  cumbae,  quod  Festus  Sabinis  vindicat,  ducendum  est 
a  Hvirroo,  KT<D — (nsHvcpoc),  KTB — (snvfiov).  In  ipso  Graeco 
vocabulo  litera  /3  radicalis  praevalet,  quae  translata  est  in  lin- 
guam  Sabinam. 

§  8.  V.  Litera  v  Sabini  saepissime  utebantur  I)  pro  spi- 
ritu  aspero  Graecorum,  quod  probat  vespernae  vox,  ducenda 
a  Graeco  gairepog  et  Vestae  nomen,  aperte  Graecorum  'Ecr/a. 

II)  pro  litera  f  Tuscorum.  Menerfa  Tuscomm  est  Minerva  Sa- 
binorum.  Idem  Romanorum  fuit  consuetudo  39).  In  tabulis 
Eugubinis,  quae  Latinis  literis  sunt  conscriptae,  v  plerumque 
Tuscorum  literae  f  respondet,  vel  eorum  verborum,  in  quibus 
Latini  f  literam  usurpant,  ut  vas,  Lat.  fas;  vocu,  Lat.  foco  40). 

III)  pro  Romanorum  litera  b.  Fovii  a  Romanis  Fabii  dice- 
bantur  4I). 

§  9.  C.  QV.  G.  Annius  Viterbiensis  42)  ex  Catone,  ut 
ait,  haec  refert:  Ouirinalis  a  Junone,  Sabinorum  dea,  quam 
illi  Curitim  i.  e.  hastatam  Junonem  vocant.  Etenim  hastam  cu- 
rim  et  curinam  proferunt,  quia  his  simul  et  Etruscis  non  est 
litera  q,  sicut  Romanis  etc.  Quem  locum,  lit  plurima  Nannii, 
falsarii  impudentissimi*  suppositum  constat.  Ouamquam  Tuscis 
jure  litera  q  abrogatur  43);  Umbris  litera  k  sine  adspiratione 
pro  q  ususpata  est.  Osci  literam  q  ignorant.  Num  Sabinis 
litera  q  sit  vindicanda,  equidem  discernere  non  ausim,  quum 
plurima  verba,  quae  Sabina  laudantur ,  duplicem  formam 
exhibeant ,  per  q  et  c.  Sunt  enim  haec:  tesca ,  ^tesqua ;  hir- 
cus,  hirquus  44);  picus,  piquus;  curis,  quiris;  Curtius,  Oui- 
ritius;  Curitis,  Quiritis;  Sancus,  Sanquus.  ContraAncus,  Cures, 
Cutilia  semper   per  c  scribuhtur,   quamquam  Schneider  propter 


3  8)  Lindemann  in    Corp.  Grammat.   II ,   p.  320 ,     vocem  a  Graeco 
«ey«s  ducit,  contra  Schneider.  1. 1.  p.  199. 

39)  Mueller  Etrusc.  II,  p.  300. 

40)  Lassen  1.  1.  I,  3,  p.  383. 

41)  Schneid.  I,  2,   p.  226. 

42)  ap.  Popm.  fragm.  Caton.   p.  148. 

43)  Muell.  Etrusc.  I,  p.  306. 

44)  Quam  scribendi  rationem  Schneid.  1,1,  p.  335  antiquiorem  censet 

derivatum  Ouiritium  nomen  literam  qu  antiquiorem  censet. 
Literam  g  Romani  quinto  demum  U.  C.  saeculo  adoptarunt, 
quare  altera  nominis  Sanci  scribendi  ratio  Sangus  Sabinis  est 
abroganda. 

§  10.  H.  F.  Litera  h  in  paucis  quidem  verbis  Sabinis 
initialis  deprehenditur :  Herdonius,  Hersilia,  Herie,  herna,  quam 
tamen  literam  haud  scio3  an  ipsi  Sabini  sive  scribendo,  sive 
pronunciando  omiserint.  Hoc  enim  probare  videtur  inscriptio 
Marsica,  saepius  laudata,  in  qua  Erinie  et  Erine  legitur,  nomen 
Herennii  et  Herenniae.  Scribitur  etiam  Hiretum  45),  qui  locus, 
similiter  litera  h  omissa,  Eretum  quoque  dicitur.  Usitatissima 
porro  erat  Sabinis,  pro  litera  h  initiali  et  media  Romaho- 
rum,  litera  f46).  Quae  diserte  verba  Sabina  laudantur,  haec 
sunt :  fasena  (Velius  1.  1.) ,  fircus  (Varro  1.  1.),  unde  nomen  Fir- 
cellii  Reatini,  saepius  commemorati  a  Varrone  in  libris  de  R.  R. 
et  montis  Fiscelli  in  Sabinis,  fedus  (Varro),  trafere  (Apulej.), 
vefere  (Apulej.).  Postrema  verba  minime  in  dubium  vocaverim, 
quum  unica  sint  verba,  quorum  radix  per  literam  h  fmitur. 
In  aliis  verbis  litera  h,  sive  spiritus  asper  Graecorum,  prior 
fuisse,  postea  vero  f  litera  assumta  dicitur.  Cujus  rei  apud 
Sabinos  nulla  exstant  exempla.  —  Plura  de  literis  f  et  h  af- 
finibus  disputant  Schneider  (I,  1,  p.  195),  Struve  (lat.  Declin. 
u.  Conjug.  p.  318),  Mueller  (Etr.  I,  p.  43  sqq.),  Grotefend 
(1.  1.  p.  123  sq.). 

§11.  C.  T.  P.  Litera  t  et  c  Sabinorum  literae  p  Os- 
corum  nonnunquam  respondet,  quod  scriptor  epitomae  de  no- 
minum  ratione,  quae  vulgo  Valerio  Maximo  tribuitur,  innuit, 
Appii  nomen  ab  Atto  Sabinorum  regionis  praenomine  ortum 
referens,  quocum  convenit  Livius  (II,  16):  Attus  Clausus,  cui 
postea  Ap.  Claudio  fuit  Romae  nomen.  Atti  enim  nomen 
respondet  Oscorum  nomini  Appus,  Albanorum  Appius,  Roma- 
norum,  qui  ex  variis  populis  gentes  earumque  nomina  accepe- 
runt  Appius,  Attus  (unde  gens  Attia,  Attilia  etc),  Accus  (unde 
gens   Accia,   Accilia,   Aquilia).      Oscorum   litera  p   saepissime 


45)  Lanzi  II,  p.  618. 

46)  Varro  de  L.  L.  V.  §97,   ap.  Vel.  de  Orthogr,  p.  2230,  2238,  et 
Apulej.  de   nota  adsp.   p.  94,  104.  de  diphthong.  p.  125. 

Romanorum  literae  c  et  q,  Graecorum  r  respondet  47).  Itaque 
in  hac  re  Sabina  lingua  consentit  fere  cum  Latina,  nisi  quod  t 
litera  aliquanto  est  durior,  quam  litera  c  48).  Hinc  aliis  in 
verbis  litera  c  Sabinorum  Oscorum  literae  p  respondet.  Anci 
nomini,  eique  Sabino,  Oscorum  respondet  Ampus  49).  Firci 
(hirci)  vocabulum  hoedum  «ignificat;  altera  vox  est  hirpus, 
quae  lupum  significare  dicitur.  At  hirpi  vox  Osca  verbi  hircus 
forma  videtur.  Nam  quod  Festus  et  Strabo  vocabulum  Sam- 
nitibus,  Servius  contra  Sabinis  tribuit,  illis  major  fides  est 
habenda,  quoniam  Servius  facile,  quum  Samniticam  illam  vocem 
memoria  teneret,  exemplum  sequutus  Varronis50),  ideo  Sa- 
binis  quoque  eam  vindicandam,  suspicari  poterat.  Samnites 
vero  tantum  abest,  ut  linguam  Sabinam  sinceram  servarint,  ut 
lingua  eorum  Osca  vocetur  6l).  Hinc  hirpi  vocem  Oscam 
putaverim,  qua  lupum  haud  significatum,  quoniam  ipsa  vox 
apud  scriptores  non  invenitur,  vocabulum  hispidus,  ab  hirpo  ni- 
mirum  duceudum,  satis  probat.  Hispidus  idem  significat,  quod 
hirsutus,  quam  significationem  ab  hircina  barba  et  pelle  ductam. 
nemo  facile  in  dubium  vocabit.  Hinc  hirpi  vocem  Oscam  for- 
mam  verbi  hircus  putaverim  52). 

§  12.  S  praefixum  et  insertum.  In  nonnullis  verbis  Ro- 
manorum,  iis  praecipue,  quae  Graecum  produnt  etymon,  s 
prostheticum  deprehendimus  53).  Idem  in  pluribus  Graecae 
linguae  verbis  animadverti  notissimum.  Sabiuis  quoque  litera  s 
verbi  radici  praefixa  inusitata  haud  erat.  Festus  et  Paulus 
Diaconus  coenas  a  Sabinis  scesnas  dictas  refemnt  54).  Litera  s 
praefixa  est;  eadem  ratione  verbum  strenae,  quod  Sabinum 
probant  Elpidiamus ,  Symmachus  alii,  Festus  ex  trena,  s  litera 
praeposita,  ortum  dicit.     Quod  jure  mihi  Scheider  (1.  1.  p.  493) 


*i)   Muell.  Etr.  I,  p.  30  sqq.     II,  p.  356. 

49)   Schneid.  I,  1,  p.  24;. 

*?)  Mueller  I.  I.  T,  p.  30. 

5»)    sp.  Gell.  XI,    1. 

»0    Muell.  Etr.  I,  p.  40. 

i2)    Eandem  sententiam  amplecti  videtur  Schwenck ,  Zeitschf.  f.  AI- 

terthumsw.  1836.  p.  570. 
98)    Schneid.  1,1,  p.  492  sqq. 
64)    Scesnas,  neque  scensas  esse  legendum,  probat  Fest.  s.  v.  penna, 

cf.  Schneid.  1.  I.   p.  475. 

in  dubitationem  vocare  videtur,  tueri  studet  Creuzer  65).  Sed 
quidquid  statuimus  de  strenae  voce,  probat  certe  Festi  locus 
non  abhorrere  a  Sabinorum  usu  loquendi,  literam  s  praefixam. 
Ouid  si  securis  vox  a  Sabinorum  vocabulo  curis,  s  praeposito, 
est  repetenda.  Meursius  aliquanto  andacior  56):  scoeno,  in- 
quit,  sine  adspiratione  est  scribendum.  Nam  Sabini  dicebant 
scoenum  pro  coeno,  ut  scoelum  pro  coelo  [illa  vox  in  carmine 
Saliari  legitur],  et  scaena  pro  caena.  Idem  eadem  fere  repetit 
1.  c.  p.  23.  Omnino,  quod  praeteriens  dico,  saepius  Sabinis- 
mum  apud  Plautum  deprehendere  sibi  visus  est  Meursius  57). 
Quo  jure  id  egerit,  causis  haud  idoneis  exponit  1.  c.  p.  199.  Sed 
redeo  ad  propositum.  Nonnunquam  etiam  verba  Sabina  lite- 
ram  s  in  medio  verbo  a  Romanis  postea  omissam  aut  muta- 
tam  retinent.  Ita  scesnas  Sabini  dicebant.  Quod  idem  non 
raro  apud  veteres  Romanos  ante  literas  m  et  n,  nonnunquam 
etiam  ante  t  58)  usitatum  erat,  ita  ut  postea  illud  s  aut  assi- 
mularetur  sequenti  literae  (pesna,  peuna),  aut  in  r  mutaretur 
(casmena,  carmena),  aut  omuino  omitteretus  (dusmosum,  du- 
mosum)  59).  Umbrorum  quoque  linguam  literam  s  in  media 
verbi  radice  tenuisse,  quae  postea  a  Romanis  elidebatur,  exem- 
pla  in  tabulis  Eugubinis  obviam  probant,  ut  arsmor,  Lat.  ar- 
morum  etc.  60). 

§  1 3.  S.  R.  In  multis  verbis  Sabini  pro  litera  r,  quae 
postea  usitata  erat ,  literam  s  usurparunt.  Idem  priscis  Ro- 
manis  evenit,  quinto  demum  U.  C.  saeculo  Rhotacismo  inva- 
lescente  61).  Sabina  verba,  quae  Sabinis  illud  usu  venisse 
ostendunt,  suut:  fasena,  ausum,  Auselii,  Lasa,  Lases,  Valesii. 
Deinde  qui  ab  aliis  vocantur  campi  rosei  in  agro  Reatino,  a 
Varrone  campus  rosulanus,  nomen  a  rore,  antiquiori  hujus 
verbi   forma   servata,  acceperunt  62).     Firci    vocem,    quin   ipsi 


55)  Symbol.  H,  p.  914. 

56)  Exercitat.  Critic  I,  p.199. 

5T)   ef.  I.  1.  p.  28,  105,  160,  165,  166  etc. 

5  ri)   Restis,  retis,  rete  ;  Idem  in  lingua  Franco-gallica  saepissime  evenit 
59)  Schneider  I,  1,  p. 474.     Lindemann,  Corp.  Grammat.  II,  p.362. 
Lepsius  de  tab.  Eugub.  I,  p.  91. 

6°)  Lassen,  1.  1.  11,2.  p.151. 
61 )  Schneid.  1,1,  p.  342  sqq. 
63)   Fest.  s.  v.  rosea. 

2* 


20 

Sabini  fiscum  prominciarint ,  non  dubito  ob  nomeu  montis  Fis- 
celli  in  terra  Sabinorum.  Varro63)  enim  circa  Tetricum  et  Fis- 
cellum  montes  multas  capras  fuisse  refert.  Ouare  facile  ab 
hircis  mons  nomen  trahere  poterat.  In  terminationibus  denique 
in  usius  (§  18)  literam  s  antiquiorem  cognoscimus. 

§  14.  Ex  iis,  quae  adhuc  sunt  disputata,  summam  ali- 
quam  colligere  liceat.  Sabina  lingua  vocalibus  usa  est  a 
(Lara),  e  (Menerva),  i  (Pirtilianus),  o  (Fovii),  u  (Cupeneus), 
diphthongis  ai  (Aimilius) ,  ei  (Eidus) ,  oe  (Loebusius) ,  oi  (Poi- 
munie).  Adspiratarum  literarum  ph  sive  f  et  v  usus  Sabinis 
tribuendus,  adspiratae  ch  et  th  non  inveniuntur.  Num  adspi- 
rata  h  apud  eos  usu  venerit,  dubium.  In  tenuium  mediarumque 
literarum  usu  sibi  constare  non  videtur  (Idus,  Mettus;  alpus, 
cumba).  Literis  consonantibus  omnibus,  quot  antiqua  Roma- 
norum  lingua  novit,  usa  videtur,  quamvis  de  iitera  q  dubitan- 
tius  hoc  affirmaverim  et  k  litera  ob  defectum  monumentorum 
non  inveniatur.  Hinc  facile  quantum  lingua  Tusca  a  Sabina 
discrepet,  intelligitur.  Tusca  enim  lingua  vocali  o  non  utitur, 
literis  b,  d,  q  omnino  caret  64). 

§  15.  At  omnino  consentaneum  est,  Sabinos  Tuscorum 
literatura  fuisse  usos.  Oua  de  re  doctissima  est  Lepsii  65) 
disputatio,  qui  demonstrandum  sibi  sumsit,  Tuscorum  litera- 
turam  non  Tuscorum  solum  fuisse ,  sed  ante  Graecas  literas  a 
Romanis  magis  adoptatas,  per  totam  fere  Italiam  fuisse  vul- 
gatam.  Neque  tamen  a  Tuscis  literas  traditas,  sed  pro  sin- 
gularum  linguarum  indole  a  populo  unoquoque  excultas,  censet. 
At  obstare  videtur  huic  sententiae  lingua  Umbrica,  aliam  for- 
mam  exhibens  in  tabulis  Latine  scriptis,  aliam  in  tabulis  Tuscis. 
Ideo  Lepsius  Umbrorum  linguam  primitus  ad  typum  linguae 
Tuscae  accessisse  magis  putat,  argumento  usus  mea  quidem 
sententia  debiliori,  quod  o  litera  iuusitata  fuerit  Umbris,  Plinii 
testimonio  66).  Quam  facile  vero  Plinium  fallere  poterant  mo- 
numenta   Umbrica,  literis   Tuscis   conscripta  67),    quin   contra- 


63)  R.  R.  II,  1,  p.  5. 

64)  Muell.  Etr.  I,  p.  49.   H,  p.  296. 
63)   De  tabulis  Eugubin.  I,  p  22  —  37. 
60)  Ap.  Prisc.  I,  p.  553. 

°7)  Muell.  Etr.  I,  p.  59. 

rium  refert  glossa  codicis  Palat.  III  ad  Plautum,  Amphitr.  pro- 
log.  1,  in  edit.  Parei:  Lingua  Umbrorum  vertit  u  in  o,  lingua 
Etrusca  contra  a  in  u  68).  Quem  locum  ex  autiquo  aliquo 
scriptore  desumtum,  probat  argumentum  remotius  ab  ingenio 
monachico.  Nihil  ideo  tribuerim  Plinii  testimonio,  a  Gram- 
matico,  qui  non  raro  vas  sincerum  incrustat,  laudato,  ne  quid 
dicam  de  Lepsii  audacitate,  qui  non  aliquot  tantum  Italiae  po- 
pulis,  id  quod  Plinius  refert,  antiquiorem  literae  vocalis  u 
usum  tribuit,  sed  per  totam  fere  Italiam  valuisse  censet.  Quin 
ipsos  Romanos  etiamsi  non  sola  litera  vccali  u  usos  ante  lite- 
ras  a  Graecis  restauratas,  rarius  tamen  vocalem  u  usurpasse, 
contendit.  Dubito  vero,  quin  satis  cerlis  argumentis  sententiam 
suam  firmarit.  Quod  enim  dicit,  propriam  et  usitatam  secundae 
declinationis  terminationem  fuisse  —  us,  — um;  gen.  plur.  — um, 
usitatiorem  eam  fuisse'  concedo,  quin  antiquior  fuerit  valde 
dubito.  Monumenta  antiquiorem  Nom.  et  Acc.  S.  terminationem 
—  os  et  —  om  exhibent  69),  unde  Struve  vocalem  o  quasi 
propriam  secundae  declinationi  tribuit.  Genitivi  vero  PL  termi- 
nationem  —  um ,  contractam  esse  ex  oum  idem  vir  doctissimus 
optime  statuit,  quod  ex  altera  forma  eaque  usitatiori,  termina- 
tione  orum  facile  efficitur.  Mhil  igitur  est,  cur  vocalem  u  an- 
tiquiorem  statuamus.  Atque  intirmius  etiam  est,  quod  voca- 
lem  o  saepius  pronunciatam ,  quam  scriptara  censet  ex  Velii 
Loogi  auctoritate.  Quamquam  enim  gravior,  quae  Lepsii  sen- 
tentiam  firmare  videtur,  auctoritas  exstat  Verrii  Flacci  ro): 
Orcum,  quem  dicimus,  ait  Verrius  Flaccus  ab  antiquis  dictum 
uragum,  quod  et  u  literae  sonum  per  o  efferebant  71);  tamen 
si  alterum  ejusdem  Grammatici  locum  respicimus  72):  Nam 
crebro  in  antiquis  lectionibus  invenitur,  sicut  in  epistolis  Verrii 
Flacci,  exemplis,  auctoritate,  ratione  dicens  in  adverbiis  pro  u  o 
plerumque  majores  ponere  consuetos,  et  sic  pro  huc,  hoc  ve- 
teres  dicere  solebant,  sicut  pro  illuc,  illoc  dicimus;  non  dubito, 
quin  litera  vocalis  o    antiquitus    saepissime   fuerit  scripta,    pro- 


68)  Legendum  est,  ob  sententiam  oppositas,  o  in  u. 

69)  Schneid.  II,  1,  p,  57.     Struve,  lat.  Declin.  u.  Conjug.  p.  40. 

70)  Ap.  Fest.  s.  v.  Orcum. 

T1)  Klausen  de  carmin.  fratr.  Arval.  p.2S  sq. 

T2)  Lindemann?  Corp.  Gramm.  II,  p.  297. 

nunciationem  vero  posterioribus  temporibus  inter  o  et  u  fludu- 
asse  libenter  concedo.  Itaque  si  literae  Tuscae  per  totam  Ita- 
liam  fuerunt  vulgatae ,  aut  loquentium  usui  non  suffecerunt  (quod 
de  Tab.  Eugubinis  Tusce  scriptis  suspicor ) ,  aut  aliae  aliunde 
arcessendae  erant  literae  (quod  Romanis  evenisse  puto)  T3).  — 
Hinc  mirum  non  est,  si  Sabini  quoque  literas  pronunciarunt, 
quas  scribendo  satis  repraesentare  nequiverunt. 

§  16.  Cum  lingua  Umbrica  comparatis  iis,  quae  adhuc 
sunt  disputata,  satis  gravia  utriusque  linguae  cognatae  argu- 
menta  deprehendere  mihi  visus  sum.  Literarum  enim  ratio 
omnino  congruit,  nisi  quod  oe  diphthongus  in  tabulis  Eugubinis 
forte  non  invenitur,  quod  idem  dixerim  de  litera  r,  quae  nus- 
quam  in  tabulis  Eugubinis,  semel  tantum  in  inscriptione  Um- 
brica  T4)  initialis  deprehenditus.  De  ratione,  quae  inter  lite- 
rarum  Sabinae  Latinaeque  linguae  usum  intercedit,  quum  sin- 
gulis  locis  sit  disputatum,  nihil  addam.  Hoc  certissimum  puto, 
omnes  fere,  quae  nunc  exstant ,  linguae  Sabinae  reliquias, 
linguae  Latinae  antiquissimae  speciem  exhibere. 

De  nonnullis  terminationibus  nominum  Sabinorum. 

§  17.  Varios  mediae  Italiae  populos  variis  nominum  pro- 
priorum  terminationibus  usos,  Tuscorum,  Umbrorum,  Albanorum 
nomina  propria  indicant.  Tuscis  terminatio  ena,  enna,  ina  tri- 
buenda  T5),  Umbrorum  nomina  a  locis  repetenda  solenni  ter- 
minatione  per  as  et  ers  finiuntur;  terminatio  eria,  proprie  ersia, 
(in  tab.  Eugeb.  famersia  Pompersia)  iisdem  tribuenda.  Alba- 
norum  nomina  Romanorum  respondere  nominibus  gentiliciis 
Niebuhr  demonstrat  T6).  Sabinis  nominum  proprias  termina- 
tiones  tribuenti  attendendum  erit,  ne  a  Romanis  dernum  inditae 
aut  imnmtatae  sint.  Sabinae  tamen  nominum  terminationes  vi- 
dentur  usius  et  o. 

§  1 8.  Sabinis  nominum  propriorum  terminatio  usius  ad- 
modum  usitata.     Quae  terminatio  postea  in  usius  abiit.     Vale- 


r3)    Eadem  est  sententia  Grotefendi  Umbr.  partic.  IF,  p-  14  sq. 
74)   Lerpirior ;    quam   tamen    a  Ligorio    suppositam ,    refert  Lepsius 

p.  8.  Not.  15. 
r5)    Mueller.  Etr.  I,  p.420. 
r6)   R.  G.   II,  p.  119. 

riorum  nomen  antiquum  erat  Volusiorum,  Attusii  nomen  ex 
Atti  nomine  formatum,  Bandusiae  nomen  eandem  terminationem 
exhibet.  Fortasse  etiam  apud  Servium  Loebasius  pro  Libero 
in  Loebusii  nomen  mutandum ,  terminatione  usius  adjecta. 
Massurius ,  Yeturius  (quod  nomen  productum  est  ex  Yettii 
nomine)  Titurius,  Camurius  (altera  forma  verbi  Camers),  Ma- 
murius  (nomen  Martis,  verbo  Mamers  respondet).  Fortasse 
Mercurii  quoque  nomen  eadem  terminatione  est  formatum. 
Mirum  tantum,  quod  io  oonnullis  verbis  illud  u  productum 
(Mamurius,  Yeturius),  in  aliis  correptum  (Volusius,  Bandusia) 
depreheodimus.  Ouare  tennioatiooem  illam  Dooouoquam  ex 
radice  magis  productam,  ut  Mamurii  oomen  ex  nomine  Mar- 
morTr),  in  aliis  terminationem  radici  adjectam,  suspicor.  Ter- 
minationem  o  T8)  nomina  exhibent:  Nero,  Pompo,  Yolero  et 
Cato,  quod  nomen,  auctore  Plutarcho,  duceodum  est  a  Sa- 
biois,  quibus  catus  acutum  sigoificabat. 

§  19.     Yerbi  Sabioorum  Nero   varias   formas  exhibeot  ve- 
teres  seriptores,    quas   colligere  liceat  ex  A.  Gellio  (XIII,  22), 
ScholiastaHoratii  (adEpist.  II,  2, 209)  et  Lydo  (de  Meosib.IV,  42). 
Adjectivum  est:   Nero  (Ng^ow),  fortis;    Geo. :  Neroois. 
Substantivi  Nominat.   Nerio,    virtus,    fortitudo    (io  libr.  veter. 

ap.  Gell.) ;  Nerio  (io  commeotariis  Claudii) ;  Nerioe  (Schol. 

Horat:   obteota  virgioitate  Mioerva  Nerioe    est  appellata; 

Lyd. :  fortitudo). 
Accusat.  Licio.  Imbrex .   Neri°oem ;  Eooius :  Nerieoem :  Fonoula 

vetusta  ap.  Gell. :  Nerieoem;  Plautus  (Trucul.  II,   6,34): 

Nerieoem. 
Vocativ.     Co.  Gellius.  Aooal.  script.:  Neria.     Varro:  Nerieoes. 

Ipse  A.  Gellius  uoicam  prooiiDciaodi  ratiooem  putat  Nerieueoi, 
oomioaDdi  carum  judicaos  Nerio  aut  Neritoes.  Oomibus  jam, 
quae  oiode  suot  laodata,  locis  cooiparatis,  varias  formas  oao- 
ciscimur : 

Nero}   fortis ,    quae   vox    apud   Romaoos    cogDomiois   locum 
tenet .  secundum  vulgarem  rationem  flectitur. 


rr)    Klausen ,  de  carmin.  fratr.  Arval.  p.  30. 
re)  De  qua  cf.  Lanzi  Sagg.  II,  p.  368. 

Neria,  nomen  deae;  quam  vocem  ab  ipso  Cn.  Gellio  esse 
confictam,  nimia  scriptoris  levitas,  aliis  quoque  in  rebus 
perspicua  T9),  satis  probat. 

Nerio,  forma  genuina  generis  femin.  fuisse  videtur.  Neque 
tamen  dubito,  quin  significatio,  quam  Gellius  et  Servius 
Claudius  vocabulo  impertiunt,  fortitudinis,  ob  termina- 
tionem  io,  in  abstractis  usitatissimam ,  sit  conficta,  quum 
ipsum  vocabulum  apud  Romanos  scriptores  haud  inve- 
niatur;  eadem  vero  ratione  vox  flectitur,  qua  Anio;.Gen. 
Nerienis,  Accus.  Nerienem  80). 

Nerienes,  quam  formam  unus  tuetur  Varro,  qui  aut  metrica 
aliaqua  licentia  usus,  aut  ex  Accusativo  Nerienem  nomi- 
nandi  casum  Nerienes  finxisse  videtur. 

§  20.  At  aliam  nobis  formam  suppeditant  Scholiastes  Horatii 
et  Lydus,  Nerine,  quam  ex  Sabina  lingua  translatam  puto.  Vi- 
detur  enim  Nomin.l  Declinationis  femin.  gener.  Sabinis  vocalie 
designatus.  Plinius  81):  In  Reatino  fons,  inquit,  Neminie 
appellatus.  Quod  fontis  nomen ,  sive  potius  nymphae  fontis, 
quamquam  commutandum  non  est  cum  Nerienis  nomine,  mire 
tamen  utriusque  vocis  ratio  congruit.  Eandem  terminationem 
deprehendimus  in  inscriptione  Marsica  82),  nomen  Erinie,  i.  e. 
Herennia  exhibenti.  Nomen  Herie  Sabinis  itidem  tribuendum  83). 
Nomina  igitur  Erinie,  Herie,  Neminie  et  Nerine  ie  et  e  femi- 
nini  generis  terminationem  apud  Sabinos  fuisse  ostendunt.  — 
Genitivi  flexio  es,  quum  analogia  firmatur,  tum  exemplo,  in 
inscriptione  Amiternina  84)  obviam,  probatur.  Legitur  enim  ibi 
Genitivus  Poimunies.  Dativi  flexionem  ostendit  inscriptio  Mar- 
sica,  supra  laudata,  Vesune.  Eandem  terminationem  tabula 
votiva    Romae    a   Ouartinio,   cive  Sabino ,    dedicata,    exhibet: 


™)  Niebuhr,  R.  G.  I,  not.  630.     Kruse,  fragm.    historic.   p.  202. 

80)  Schneider  II,  1,  p.  148.     Struve,  lat.  Decl.  u.  Coniug.   p.  23  sq. 

81)  H.  N.  II,   p.  103. 

82)  Ap.  Grotef.  Umbric.  I,  p.  22. 

83)  Ap.  Gell.  1.  I.  cf.  Interpr.  ad  Fest.  s.  v.  Herem.     Eadem  videtur, 
quae  Hora,  Hersilia ,   vid.  Grotef.  Archiv.  f.  Phil.  p.  122. 

84)  Ap.  Grotef.  Umbr.  1.  1. 

Ardoinne  86).  Accusativi  terminationem  em  Gellius  86)  prodit, 
Heriem  laudans.  Nominativus  igitur  J  Declin.  apud  Sabinos 
vocali  e,  Genitiv.  syllaba  es ,  Dativus  vocali  e  et  Accusa- 
tivus  syllaba-  em  terminatus  videtur.  Oua  in  re  a  Tusca 
lingua  maxime  abhorret  Sabina  (cf.  §  30);  ad  priscum  vero 
linguae  Umbricae  et  Latinae  typum  proxime  accedit.  Obser- 
vatum  enim  est,  in  lingua  vulgari  et  rustica  Latina  .termina- 
tiouem  Genitivi  I  Declinationis  —  es  haud  raro  inveniri  87). 
Exempla  plurima  apud  Gruterum  exstant,  ut  provincies,  victo- 
ries,  Julies  alia.  Lingua  vero  vulgaris  tantum  abest,  ut  pris- 
cam  linguae  Latinae  indolem  temere  mutarit,  ut  magis  etiam 
sinceram  plerumque  eam  servarit,  quam  lingua  urbana  88). 
Ouare  I  Declinationem ,  quae  vocatur,  Latinorum  ad  eam,  quam 
Sabinis  vindicavi,  rationem  accessisse  puto.  In  lingua  Umbrica 
II  et  III  Declinationis  Genitivus  terminationem  er  et  es  exhibet; 
primae  Declinationis  Genitivi  flexio  vulgaris  est  a,  ar  (erar,  i.  e. 
ejus,  gener.  fem.)  et  as.  Sed  eandem,  quam  in  liugua  Latina 
diversitatem  deprehendimus.  Genitivi  enim  I  Declinationis  ter- 
minatio  er  invenitur  in  verbis  Sehmenier  dequrier  89),  sive 
literis  Tuscis  Semenies  tekuries  90),  i.  e.  decuriae  Semoniae. 
Altera  quoque  forma  Sehemeniar  legitur  in  tabulis  Eugubinis  9  *). 
Dativus  in  utraque  lingua  sibi  respondet,  quum  Umbris  Da- 
tivus  I  Decl.  vocalibus  e  et  i  designetur*  Quae  flexio  a  Nomi- 
nativi  terminatione  antiquissima  e  ducenda  est.  TJnde  apparet 
hac  in  re  linguam  Sabinam  cum  antiquissima  Romanorum 
Umbrorumque  lingua  maxime  consentire. 


85)  i.  e.  Dianae;   ap.  Gruter.  I,  p.  XL. 

86)  N.  A.  XIIT,    22. 

8r)   Struve,    lat.  Decl.    u.  Conj.    p.  7.     Schneid.    lat.  Gramm.  II,  1. 
p.  22. 

88)  Cicer.  de  Orator.  III,  12;    Orat.  36. 

89),Tab.  Eug.  III,  b,  11,  16. 

Qo)  T.  E.  V,  b,  1. 

el)    VII,  a,  52. 

Caput  secnndum. 

De  lingua  Graeca  et  Sabina  cognata. 


§  21.  Juinguarum  cognatarum  argumenta  quum  ex  historia, 
tum  ex  ipsarum  linguarum  ratione  sunt  repetenda;  quum  illa, 
quo  cognationis  vinculo ,  quali  commercio ,  sive  belli ,  sive  pacis, 
populi  inter  se  fuerint  conjuncti;  qualem  ista  omnia  in  linguas 
vim  exercuerint,  haec  doceat.  Attamen  historia  aut  obscura, 
aut  omnino  incerta  populorum  antiquissimorum,  linguarum  deinde 
ratio  non  semper  cum  historia  congruere  videtur,  ut  adhuc  inex- 
ploratum  sit,  unde  Graecae  linguae  elementa,  quae  in  Romano- 
rum  lingua  animadvertimus ,  originem  duxerint.  Tantum  denique 
abest,  ut  populorum  origo  semper  aliquam  in  linguas  vim  exer- 
cuerit,  ut  saepe  causae  externae,  terrae  situs,  vicinorum  po- 
pulorum  commercium,  alius  populus  victor,  aliaque,  quae  com- 
memorare  longum  est,  pristinam  linguae  speciem,  domesticam 
dixerim,  omnino  rautarint.  Id  quod  Samnitibus  evenit,  qui  a 
Sabinis  orti,  Oscorum  linguam  in  usum  suum  contulerunt,  pau- 
cissimis  tantum,  si  Varroni  fides ,  linguae  Sabinae  vestigiis  relictis. 
Ouam  ob  rem  omissa  quaestione  de  origine  Sabinorum,  quam 
post  Niebuhrii,  Muelleri  aliorumque  curas  nuper  accuratissime 
exposuit  Kaempf  J) ,  ipsas  linguae  Sabinae  reliquias  cum  aliis 
linguis  pro  virili  mea  parte  comparabo.  Quae  comparatio  dif- 
ficilior  est,  ne  dicam  incerta,  quod  ipsarum  linguarum,  quibus- 
cum  comparatio  aliqua  est  instituenda,  ratio  non  satis  est  per- 
specta,  deinde  quod  linguae  Sabinae  paucissima  tantum  sunt 
relicta  verba,  quae  antiquiorem  linguae  speciem  ostendunt: 
dubium  denique  est,  num  omnia  verba,  quae  ex  Sabina  lingua 
repetuntur,  antiquitus  a  Sabinis  fuerint  usurpata,  an  ex  com- 
mercio  demum  aliorum  populorum  illata,  quod  de  plurimis 
verbis,  quae  Graecum  produnt  etymon  Mueller  et  Grotefend 
sunt  suspicati.  Neque  tamen  ideo  totam  quaestionem  rejicien- 
dam  puto;  nisi  enim  conjecturis  uti  licet,  nihil  quidquam  de 
antiquis  Italiae  populis,  nihil  de  linguis  eorum  constitui  poterit, 
ob  argumentorum  satis  certorum  penuriam. 


)    Umbric.  spec.  I,  p.  53  sqq. 

§  22.  Nimiae  vero  audaciae  ipsos  veteres  in  verborura  ori- 
gine  eruenda  locum  saepe  dedisse,  unus  probat  Varro,  neque 
opus  est,  ad  recentiores  linguae  Latinae  et  Graecae  scriptores, 
Plutarchum,  J.  Hygmum,  Servium,  Lydum  aiiosque  ablegare. 
Quorum  studia,  ex  similium  verborum  comparatione  instituta, 
in  vanum  plerumque  abierunt,  quod  certo  fundamento  niti  non 
solebant.  Hinc  priusquam  ad  ipsam  quaestionem  de  ratione, 
quae  inter  linguam  Graecam  et  Sabinam  intercesserit ,  pergam, 
plura,  quae  nullo  jure  ab  ipsis  scriptoribus  priscis  ad  linguam 
Graecam  sunt  relata,  rejicienda  puto.  Atque  princeps  est 
Varro,  cujus  si  semper  in  verba  jurare  vellemus,  metuo  ne 
levitatis  certe  notam  haud  effugeremus ,  quippe  qui  ipsum 
Sabinorum  nomen  diro  rov  Gs/BscSrca  duceat,  cum  Verrio  2)  et 
aliis  apud  Plinium  scriptoribus.  Quibus  ea  accenseri  possunt, 
quae  de  nonnullorum  Sabinorum  nominum  propriorum  etymo- 
iogia  sunt  prolata.  Neque  enim  defuerunt,  qui  Aemiliorum 
nomen  clico  rrjg  ocljxvXiag  oriundum  putarent  3),  qui  Neronis 
nomen,  quo  Sabinorum  lingua  fortis  signincatur ,  a  Graecorum 
vsvpd  ducerent  4) ,  quin  Anci  nomen  nonnulii  ociro  rov  dynoovog 
duxerunt,  quod  aduncum  brachium  habuerit  5).  Quod  Varro 
refert  (de  R.  R.  III,  1 ,  6) :  Lingua  prisca  et  in  Graecia  Aeoles 
Boeotii  sine  afflatu  vocant  colles  Tebas:  et  in  Sabinis,  quo  e 
Graecia  veuerunt  Pelasgi,  etiam  nunc  ita  dicunt,  cujus  vesti- 
gium  in  agro  Sabino  via  Salaria,  non  longe  a  Reate  milliarius 
clivus ,  appellatus  Tebae ;  assentior  Scaligero  annotanti :  neque 
si  Sabini  quosdam  colles  apud  se  tebas  vocarunt,  ideo  omnes 
colles  lingua  Sabina  tebae  dicti;  quam  sententiam  amplectuntur 
etiam  Mueller  et  Grotefend  6).  At  omnes  superat  ineptia  Ovi- 
dius,  qui  Larae  nomen  a  Graeco  XccXsTv  ducendum  7),  Floram 
vero  Graecis  %Awp/(Ja  esse  censet  8).  Eadem  fere  audacia  Plut- 
archus    flamines   cliro   rcvv  Trtkoov ,    proprie  pilamines   dictos  9), 


2)  ap.  Fest.  s.  v.  Sabini;  Plin.  H.  N.  IH,  12. 

3)  Fest.  s.  v.  Plut.   Num.  8. 

4)  Gell.  XIII,  21. 

5)  Fest.  s.  v.  Valer.  Max.  X,  1. 

6)  Mueller.  Etr.  I,  p.43.     Grotef.  Arch.  I.  1. 

7)  Fast.  II,  600.     Mueller.  Etr.  II,  p.  106. 
*)  Fast.  V,  p.  195. 

9)  Plut.  Num.  7. 

opinatur,  mire  judicans,  Jobam  auctorem  vanissimum  sequu- 
tus  I0),  antiquam  Latinorum  linguam  multo  magis  Graecis  ver- 
bis  intermixtam  fuisse ,  quam  suo  ipsius  tempore.  Quae  jam 
attuli  nominasse  est  refutasse.  Neque  dubito,  quominus  qui- 
cunque  paulo  accuratius  in  hanc  quaestionem  inquiret,  plura 
etiam  sit  inventurus,  quae  veterum  levitatem  in  consarcinandis 
verborum  etymologiis  arguant.  Omissis  igitur  veterum  hario- 
lationibus,  ad  ipsam  quaestionem  pergo. 

§  23.  Linguam  Sabinam  tantopere  non  distare  a  lingua 
Graeca,  quam  vulgaris  fert  virorum  doctorum  sententia,  et  ar- 
gumentis  et  exemplis  probari  posse  videtur.  In  historia  Sabi- 
norum  non  commorabor,  quae  obscurior  est  solenni  veterum 
errore,  ut  omnia  ex  Graecia  repetenda  putarent.  Attamen  quum 
omnes  scriptores,  (soli  sunt,  quos  fortasse  excipias,  Cato,  Ze- 
nodotus  Troezenius,  Strabo)  a  Cn.  Gellio  usque  ad  Zonaram 
Sabinos  a  Graecis  oriundos  referant,  inter  quos  princeps  est  M. 
Terentius  Varro,  Reatinus,  linguae  Sabinae  maxime  gnarus, 
(cujus  de  Sabinorum  historia  sententiam  colligere  licet  ex  Dio- 
nys.  H.  II,  p.  112.  Varr.  de  R.  R.  III,  1,  16;  Macrob.  Saturn. 
I,  7;  Serv.  ad  Virg.  Aen.  I,  536),  nemo,  puto,  dubitabit  quin 
linguarum  aliqua  certe  similitudo  exstiterit,  quae  tali  opinioni 
ansam  dederit.  Quomodo  enim  Varro,  si  linguas  istas,  quas 
pernovit,  discrepantes  cognovisset,  in  talem  incidere  poterat 
errorem?  Atque  distinctis  verbis  illud  evenisse  ostendit  loco 
supra  laudato,  Sabinos  vocem  tebarum  ab  Aeolibus  Pelasgis 
nactos  referens,  nimirum  quod  plura  invenit,  quae  linguam 
Graecam  olebant.  Quod  clarius  altero  loco  ostendit:  Item  dictae 
lepestae ,  quae  etiam  nunc  in  diebus  sacris  Sabinis  vasa  vinaria 
in  mensa  deorum  sunt  posita :  apud  antiquos  scriptores  Graecos 
inveni  appellatum  poculi  geuus  "kzitciGTuv,  quare  vel  inde  (h.  e. 
quare,  quamquam  populi  sunt  remotiores)  radices  in  agrum 
Sabinum  et  Romanum  sunt  profectae  IX).  Varro  igitur,  qui 
linguae  Sabinae  bene  gnarus  erat,  Graecas  radices  in  linguam 
Sabinorum  manasse  putavit ,  quid  est  cur  nos ,  quibus  paucis- 
simae  tantum  linguae  Sabinae  reliquiae  sunt  servatae,  Varronis 
sententiam  in  dubium  vocemus?     Quam  vero  causam  Mueller I2) 


°)   Plut.  Rom.  15. 

0   Varro  deL.L.V,  §.123.  de  vita  pop.  Rom.  I.  ap.  Non.  XV,  35. 

2)   Etr.  I,  p.  43. 

affert,  ut  Graecae  linguae  nulla  iu  Sabinam  vestigia  translata, 
demonstret,  a  Siculis  eos  per  Aborigines  disjunctos  fuisse, 
vereor,  ne  Umbrorum  lingua  rejiciatur,  quae  licet  remotior 
etiam  a  Tiberi  Graecam  linguam  sapit.  —  Accedit  ut  lingua 
Sabina  Oscae  Umbricaeque  linguae,  quae  et  ipsae  a  Graecae 
linguae  typo  non  abhorrent,  cognata  fuerit,  quod  qui  fieri  po- 
tuerit,  nisi  Sabinorum  quoque  lingua  Graecae  cognata  fuerit, 
equidem  non  perspicio.  Ea  denique  quae  Cap.  I  sunt  disputata 
de  singularum  literarum  apud  Sablnos  ratione  nihil  habent, 
quod  huic  sententiae  adversetur,  quum  plerumque  cum  prisca 
Romanorum  lingua  consentiat  Sabina. 

§  24.  At  verba  requiruntur  in  lingua  Graeca  ex  eadem 
orta  radice,  quae  nisi  allata  erunt,  res  semper  dubitationi  erit 
obnoxia.  Recensebo  igitur  talia  vocabula,  quorum  numerum 
pauciorem  nemo  mirabitur.  Et,  quae  accutissima  est  Niebuhrii 
annotatio,  animalium  rerumque  domesticarum  nomina  ea  sunt, 
quae  postea  demum  ex  aliis  linguis,  majore  inter  diversos  po- 
pulos  existente  commercio ,  inferri  non  solent.  Sabinorum  est 
vox  porcus,  cujus  radicem  facile  apud  Varronem  agnoscimus, 
qui  idem  verbum  (topmQ)  in  Atheniensi  formula  invenisse  se 
refert.  Locus  est  obscurior  Varronis  de  L.  L.  V.  §  97.  Mueller 
ex  codicum  vestigiis  scribit:  „porcus,  qtiod  Sabinis  dictum 
APRIMO  PORCOPOR,  inde  porcus;  nisi  si  a  Graecis,  quod 
Athenis  in  libris  sacrorum  scriptum  inveni  uocirpcc  et  iropiuc" 
At  maxime,  opinor,  offendit,  quomodo  Varro  formulam  Sabi- 
nam,  eam  enim  Mueller  suspicatur ,  Romanis  certo  non  satis 
perspicuam,  ne  uno  quidem  verbo  explicationis  causa  addito, 
afferre  poterat,  ne  quid  dicam  de  Ablativo  casu  in  tali 
sententia  posito.  Ouare  mendum,  eX  compendio  scripturae 
ortum,  hoc  loco  latere,  mihi  persuasi.  Vocum  vero  ratio, 
qualis  in  codicibus  exhibetur,  haec  est:  porcus,  quod  Sa 
bini  dicto  a  primo  porco  poride  porcus.  Priorem  sententiae 
partem  Mueller  ita  emendat :  porcus ,  quod  Sabinis  dictum 
(s.  dicitur);  ulteriora  vero  ita  emendaverim :  „a  primo  porco 
porriciendo  porcus,'*  ita  lit  haec  totius  loci  sententia  existat: 
Sabini  prinium  porcum  deis  porriciebant,  inde  Sabini,  a  quibus 
Romani  nomen  acceperunt,  a  porriciendo  porcum  appellabant. 
Hanc  vocis  porci  originem  innuit  Varro  13):    porca  (terra  inter 

")  de  R.  R.  1,  29.    aliter  de  L.  L.  V,  39. 

sulcos  elata)  quod  ea  seges  frumentura  porricit.  Sic  quoque 
exta  deis  cum  dabant  porricere  dicebant  14).  Similiter  fere  ap. 
Varr.  de  L.  L.  V,  §  li2  codd.  in  poriendo,  et  imporiendo,  pro: 
in  porriciendo.  Sed  quoquo  modo  locus  emendabitur,  radicem 
verbi  porcus  Sabinis  usitatam  fuisse,  agnoscimus.  Alia  verba, 
quae  quotidie  fere  in  ore  Sabinorum  versabantur ,  sunt:  ves~ 
perna  (Fest.  s.  v.  coena),  coena  (Sabinorum  lingua  scesna), 
crepusculum  (Varr.  de  L.  L.  VII,  77.  VI,  5).  Ouorum  ver- 
borum  radices  in  Graeca  quoque  lingua  inveniuntur,  vesperna  a 
Graeco  gWspo^,  vulgari  illa  spiritus  asperi  in  v  mutatione; 
coena,  Graecorum  hoivtJ  ,  (nostrum  Mahl),  ut  alii  Sotvyj  15); 
crepusculum,  cujus  vocis  originem  Varro  ipnoravit,  Graecorum 
est  %vi$otg.  Eadem  ratione  clX(pog  in  alpus  Sabinorum  vocem 
transiit  16).  Paulo  aliter  cumba  a  wjtctqq ,  cujus  radix  est 
KTB.  Solis  vocabulum,  quod  Varro  Sabinis  vindicat  ,  eandem 
quam  Graecorum  ijfaog  radicem  ostendit.  Neque  tamen  negli- 
gendus  est  locus  epitom.  Festi  (s.  v.) :  „  Aureliam  familiam  ex 
Sabinis  oriundam  a  Sole  dictam  putant,  quod  ei  publice  datus 
sitlocus,  in  quo  sacra  faceret  soli,  qui  ex  hos  Anselii  dice- 
bantur."  Ex  quo  loco  effici  posse  videtur ,  praecipue  si  aurorae 
vocem  respicimus,  ausum  apud  Sabinos  solem  significasse. 
Graecum  foret  Tjoog,  cujus  verbi  Dorica  et  Aeolina  forma  est 
clcog,  unde  digammate  inserto  clvoog,  quam  formam  verbi  aurorae 
radicem,  est  consentaneum.  Similiter  enim  auris  vox  orta  est 
ex  Graeco  ovg,  Laconica  et  Aeolica  dialecto  ccvg,  unde  litera  r 
inserta,  auris.  Neque  dubito,  quin  eadem  ratione  sibi  respon- 
deant  «w,  ocvoo  et  aura.  A  Graecorum  igitur  clobg,  Sabinorum 
vocabulum  ausum  17),  atque  hinc  aurorae  vocem  ducendam 
suspicetur  aliquis.  Sed  obstat  auctoritasVarronis,  solis  vocem  a 
Sabinis  usurpatam  referentis ,  atque  respicienda  veterum  Gram- 
maticorum  in  verborum  origine  eruenda,  levitas.  Hinc  Festi 
sententia  haec  fuisse  videtur:  .Aurelii  a  sole  primo  fortasse 
Absolii  (Ausolii,  Auselii),  deinde  vero,  pronuntiandi  ratione 
lenita  magis,  Aurelii    sunt    dicti.      Sed    redeo    ad    propositum. 


1  4)  Plura  de  porriciendi  voce  Interpr.   ad  Fest.  s,  v. 

15)  Schneider,  lat.  Gr.  T,  1,  p.  242. 

,6)  Fest.  s.  v.  album. 

?T)  Fest.  s.  v.  aurum. 

Sabinorum  vox  est  dirus  (dialecto  tantum  discrepans  a  duri  voce), 
quae  Graeco  vocalmlo  dewoQ  respondere  videtur.  Ouod  enim 
Festus  s.  v.  et  Servius  ad  Virg.  Aen.  III,  235  vocem  dirus  ex 
dei  ira  natus  compositam  putant,  merae  sunt  Grammaticorum 
nugae;  priorens  vero  etymologiam  quum  significatio  verborum, 
tum  similia  exempla  probant  18).  Vocabulum  Vehere,  ex  so- 
lenni  adspiratae  h  in  f  mutatione  Sabinorum  vefere,  non  minus 
Graecum  etymon  prodit.  Est  enim  Graecum  &%f.iv  (unde  o^gn/, 
vehere,  o%og,  vehiculum),  digammate  praefixo.  Verbum  tra- 
here  Sabinorum  trafere,  compositum  putant  ex  tra,  forma  bre- 
viori  praepositionis  trans ,  et  vehere ;  rectius  vero  ut  veho  cum 
Graeco  o'%g'o;,  ita  traho  cum  vocabulo  rpo%oioQ  componitur. 
Utraque  vox  Graecam  originem  prodit.  Terminum  deum  a 
Sabinis  Romanos  nactos  refert  Varro,  quod  nomen  Graeco  vo- 
cabulo  repixocv  respondet.  Strenae  vocem  Sabinis  plurimi 
scriptores  impertiunt,  a  qua  strenui  vocabulum  ortum  putant, 
Cognata  est  vox  cum  Graeco  <jrpy)vr\Q.  Vestae  Sabinorum 
nomen  a  Graeco  eE<ma  originem  ducit.  In  verbis  fors  et  for- 
tuna,  quae  Sabinis  Varro  vindicat,  Graecam  radicem  (pipu 
facile  agnoscimus.  Idem  valet  de  Saliorum  nomine,  a  Graeco 
oiXXo^oci  ducendo,  et  fidei,  quod  Graecam  radicem  1110  ex- 
hibet.  Verbum  nero  Lassen  (1.  1.  II,  1,  p.  160)  ex  lingua  San- 
scrita  repetit,  in  qua  nara,  Persarum  ner,  virum  fortem  signi- 
ncat,  cognatumque  judicat  cum  Graeco  ctvrjp,  vocali  x  praefixa. 
Terenti  vocem,  qua  lingua  Sabina  molle  significatur,  illaticiam 
putat  Mueller,  sed  obstat  Terentii  nomen,  quod  ex  eadem  radice 
ortum  censet  Varro  apud  Macrob.  I,  14  19),  Graeca  est  radix 
TEP  unde  rslpoo ,  reprjQ.  —  Verba  igitur  Sabina,  quae  lin- 
guae  Sabinae  et  Graecae  aliquam  certe  ab  initio  cognationem 
fuisse ,  ostendunt ,  haec  sunt :  alpus ,  coena ,  crepusculum, 
cumba,  dirus,  ibrs,  fortuna,  nero,  porcus,  Salii,  sol,  strena, 
terentum ,  terminus ,  trahere ,  vehere,  versperna ,  Vesta. 

§  25.  Nonnullas  tamen  voces  ex  commercio  Graecorum  in 
linguam  Sabinam  illatas  esse,  probabile  videtur.  Sabinos  enim 
Graecorum  saepe  commercio  usos,  jam  hoc  satis  probat,  quod 


i8)  Klnvbc,.  clarus;  xvecpac.  crepusculum ;  atu.v6%  (propr.  o(fiv6$,  ut 
somnus  et  sopnus) ,  severus ;  y.aQxivoe,,  cancer.  cf.  de  litera  r  et  n 
cognata  Schneider,  Iat.  Gramm.  I,  1,  p.  318. 

I9)   Lanzi ,  Sagg.  II,  p.385. 

et  totius  populi  origo  a  Graecis  repetatur,  et  singularum  gen- 
tium  (Fabiorum,  Flaviorum,  Vitelliorum)  historia  Graecis  fabulis 
sit  involuta.  Vasorum  imprimis  nomina,  apud  Sabinos  usita- 
torum,  Graecis  vindicanda  sunt.  Lepestae  sunt  vasa  aut  fictilia, 
aut  aenea.  Quod  verbum  a  Graecis,  vasa  saepe  efferentibus, 
in  linguam  Sabinorum  transiisse,  Mueller  et  Grotefend  jure 
suspicari  mihi  videntur.  Diotam  Sabinam  Horatius  (Od.  I,  9,  2) 
commemorat.  Vox  itidem  ex  Graecis  ad  Sabinos  advecta  vi- 
detur.  Simpuvii  vocem  Meursius  Sabinam  putat,,  quod  Juven. 
VI,  340  Numae  simpuvium  commemorat,  in  sacris  imprimis 
Liberi  maxime  usitatum.  Nomen  a  Graecis  translatum  apparet. 
Tota  vero  quaestio  eo  redit,  ut  etiamsi  nonnulla  Sabinorum 
verba  postea  demum  a  Graecis  sunt  illata^  eorum  verborum, 
quae  linguam  Sabinam  et  Graecam  ab  initio  cognatam  de- 
monstrent,  nimius  existat  numerus,  quam  ut  ulli,  quominus 
utraque   lingua  cognata  fuerit,   debitationi  locus  dari  queat. 


Caput  tertium. 


Quaeritur ,    quem   locum  inter  reliquas  Italiae  linguas  tenuerit 
Sabina. 


A.  De  ratione ,   quae  linguae  Tuscae   et  Sabinae  intercessit. 

§  26.  Xota  fere,  quam  institurus  sum,  disputatio  in  reji 
cienda  Grotefendi  sententia  versabitur.,  qui  linguam  Tuscam  et 
Sabinam  maxime  cognatam  censet.  Oua  in  re  timidius  me  ver- 
sari ,  ingenue  profiteor ,  quum  viri  doctissimi  et  benevolentis- 
simi  obstet  auctoritas.  Priusquam  vero  ad  ipsas,  quas  sen- 
tentiae  suae  firmandae  causa  profert  vir  doctissimus,  rationes 
progrediar,  pauca  praemittam,  quae  minime  negligenda  videntur 
ei,  qui  certius  de  hac  re  judicium  ferre  cupit.  Atque  hanc 
regulam  primo  loco  ponendam  puto :  Si  lingua  Sabina  cognata 
erat  linguae  Tuscae  omnino  a  typo  linguae  Oscae  et  Umbricae 
abhorrebat.     Hinc  efficitur,   ut  quum  Oscae  Umbricaeque  lin- 

guae  affinis  fuerit  Sabina,  nulla  cognationis  ratio  inter  eam  et 
Tuscam  liguam  intercedere  potuerit.  Cui  sententiae  Lassen  T) 
quoque  favet,  qui  et  ipse  linguam  Sabinorum  cum  Umbrica, 
Osca  et  Latina  componit,  omnino  discernit  a  Tusca.  Idem 
efficitur  ex  lingua  Graeca  et  Sabina  cognata,  cujus  tot 
nobis  vestigia  esse  relicta,  mirum  foret,  quum  lingua  Tusca 
inexploratum  adhuc  sit,  Graecae  linguae  aliquod  habuerit  ele- 
mentum,  annon  habuerit.  JAterarum  porro  ratio  tantopere 
in  utraque  lingua,  Sabinam  dico  et  Tuscam ,  discrepat 
(cf.  §  14),  ut  hoc  unum  argumentum  satis  evincere  mihi  vi- 
deatur,  quantum  utriusque  linguae  ratio  discrepet.  A  nullo 
denique  scriptore  prisco  Grotefendi  sententia  confirmatur. 
Catonis  enim  locum,  quem  Annius  profert,  confictum  constat. 
Quae  quum  ita  sint,  Grotefendi  rationes  aut  rejiciendas  aut 
aliter  explicandas  censeo. 

§  27.  I.  Verba  nonnulla  Sabina  simul  et  Tusca  lau- 
dantur  2).  Vocabulum  bullae  (Sabinorum  vocem  laudare  dicitur 
Macrobius  I,  6)  et  baltei  (Tuscum  vocabulum ,  auctore  Varrone 
apud  Sosipatrum  I,  p.  59.  P.)  Grotefend  cognatum  putat,  Var- 
ronem  gfequutus,  qui  balteum  ita  nuncupatum  refert,  quod  cin- 
gulum  e  corio  habebant  bullatum.  Dubito  vero  quin  ab  ullo 
scriptore  vocis  bullae  origo  a  Sabinis  repetatur;  hinc  compa- 
ratio  inter  has  voces  nullo  jnre  instituitur.  Anysius  porro, 
scriptor  ignotus  ap.  Lydum  de  Mens.  IV,  20,  februum  tov 
HotTx%$6viov  Tuscorum  lingua  dicit,  quem  coluerint  Luperci 
pro  fructuum  iucremento.  Idem  Fulvius  et  Junius  Gracchanus 
innuere  videntur  apud  Varronem  3)  :  Posterior  (mensis),  ut  idem 
dicunt  scriptores,  ab  diis  infcris  februarius  appellatus,  quod 
tum  his  parentetur.  Ego  magis  arbitror  (sunt  verba  Varronis) 
februarium  a  die  februato,  quod  tum  februatur  populus,  i.  e. 
Justratur .  .  .  etc.  Varro  enim  vocem  a  Sabinis  repetit :  februum 
Sabini  purgamentum ,  et  id  in  sacris  nostris  verbum 4).  Oua 
in  re  majorem  fidem  Varroni  tribuerim,  praecipue  quum  m  eo 
omnes  consentiant,   februarium   mensem   a  Numa  esse  institu- 


0  1.  1.  I,  3,  p.  365. 

2)  Grotef.  Arch.  f.  Phil.  u.  Paed.   1829,  p.  121  sqq. 

3)  Varro  de  L.  L.  VT,  34.   cf.  Macrob.  I,  13. 

*)  Varro  de  L.  L.  VI,  §.13.  et  ap.  Non.  II,  355. 

tum  6).  Itaque  unum  vocabulum  superest  Idus,  Tuscorum 
lingua  Itus  6).  Sed  Tuscorum  temporis  accuratius  constituendi, 
atque  per  menses,  annos,  saecula  digerendi  ratio  maxime  erat 
exculta  T).  Quid  miramur,  si  haec,  quemadmodum  in  Ro- 
manos,  sic  in  vicinas  quoque  gentes  Umbrorum  et  Sahinorum 
maximam  vim  exercuerunt.  Hinc  non  solum  res  ipsae,  sed 
rerum  quoque  nomina,  id  quod  saepe  evenit,  paullulum  qui- 
dem  immutata  ad  linguarum  indolem,  in  linguam  sunt  illata, 
sine  ulla  linguarum  affinitate. 

§  28.  II.  Nominum  deinde  aliquot  propriorum,  quae 
videtur ,  similitudine  nititur  Grotefendi  sententia.  Sed  auda- 
cius  nonnunquam  egisse  videtur  vir  doctissimus,  quippe  qui 
Claudii  nomen,  antiquitus  Clausus,  ortum  putaret  a  Clan, 
terminatione  usus  addita.  Volusii  nomen  eadem  ratione  a  Fulse 
ortum  suspicatur.  (cf.  1.  1.  p.  1 22)  Tali  8)  deinde  nomen  con- 
tractum  putat  ex  voce  Thanulus,  ut  sit  Jovilius.  Thanum  enim 
esse  Janum,  additamque  esse  sillabam  deminutivam,  quam 
vucant.  Satis  ingeniosa  conjectura,  quam  tamen  rejicere  vi- 
detur  Virgilius  9 ) ,  Talon  ( Codd.  Talum )  Rutulum  laudans, 
priori  syllaba  correpta;  posterioribus  demum  temporibus,  ut 
inscriptiones  probant,  Talli  nomen  invenitur.  Attus,  praenomen 
Sabinorum,  Lanzi10)  quidem  Tuscis  vindicat,  nomina  saepe  cum 
praeuominibus  confundens,  Mueller  tamen  omittit.  Solum,  quod 
in  utraque  terra  usitatum  fuisse  videtur,  nomen  est  Titi,  Tuscis 
Tete  1J).  Nihil  tamen  nomina  propria  in  monumentis  Tuscis 
obviam  cum  aliis  aliarum  linguaram  comparata  probant,  quum 
facile  posterioribus  demum  temporibus  a  Tuscis  usurpata 
fuerint. 

§  29.  III.  Maxime  Grotefend  sententiam  suam  firmari 
putat,  qiiod  magnus  deorum  numerus  a  Sabinis  et  Tuscis 
simul  repeti  potest.     Deorum  vero  cultum  etiamsi  non  ab  om- 


s)  Mueller.  Etr.  II,   p.  75.     Creuzer,  Symbol.  II.   p-  917  sqq. 
«)  Varro  de  L.  L.  VI,  §  28. 

7)  Mueller  Etr.  II,   p.  322  sqq. 

8)  ap.  Fest.  s.  v.  Dionys.  II,  20  Tallus. 
»)  Aen.  XII,  513. 

)0)  Lanzi,  Sagg.  II,  p.  281. 
")    Grotef.  1.  1.    p.   122. 

nibus  Italiae  populis  eadem  ratione  procuratum,  non  tantopere 
tamen  discrepantem  apud  plurimos  Italiae  priscae  populos  con- 
tenderim,    quum    plerumque,    majori   inter   populos    orto  com- 
mercio,   sacrorum    quoque    aliqua   communicatio   evenire   soleat 
Tuscorum  enim   Sabinorumque   multos   deos   communes   fuisse 
constat  I2);  idem  Sabinis  et  Umbris  evenit,   qui  magnum  deo- 
rum    numerum    sub    iisdem    fere    nominibus    coluerunt  13).  — 
Sabini  sub  Tatio  et  Numa  deorum  cultum  cuni  Romanis  com- 
municaverunt  14).      Sed  jam  ante  imperium  junctum  sacrorum 
aliqua  conjunctio   fuisse    videtur,   quod   Sabini  a  Romanis  ad 
Consualia    celebranda  invitati    dicuntur.      Inter  Oscorum  Sabi- 
norumque    de    deis    doctrinam    similitudinem    aliquam   interces- 
sisse,    quum   magnus   deorum   numerus,    utrique   populo  com- 
munium,  tum  hoc  maxime  probat,    quod  Titus  Tatius  Sabinus 
Laurenti  solenne  sacrificium  egisse  dicitur.     Unde  apparet  nulla 
ex   communi    deorum   cultu    cognationis   argumenta   jposse    de- 
promi.       Deinde   non   solum   Sabini   a   Tuscis   deorum   cultum 
sunt  nacti ,  ut  Minervae ,  Vertumni  aliorumque,  sed  Tusci  quo- 
que  a  Sabinis  nonnullos  deos  sunt  adepti,  Feroniam,  Soranum, 
alios  15).      Nomina  porro  deorum  Tusca   et  Sabina  discrepant, 
ut    jam   inde  utriusque   linguae   diversitas  appareat,    ita   Tina 
Tuscorum  Jupiter  est  Sabinis ;  Cupra  est  Juuo  Curitis  Sabino* 
rum;  Vulcani  nomen,  quin  Tuscum  sit,  dubitant;  Vedii  nomen 
Tuscis  ignotum  ,6).     Itaque  licet  idem   saepe   deorum   cultus, 
nomiua  deorum  minime  congruunt:    quin,   etiamsi   omnino   con- 
gruerent,  nihil  inde   sequeretur  de  linguis   cognatis.     Neminem 
enim    fugit,   mutuam*saepe  deorum  deditionem   antiquitus  usu 
venisse,    sine    ulla  linguarum  cognatione.      Quid    enim,   nonne 
Graci  plures  deos  ab  Aegyptiis  nacti  dicuntur,   nonne  Romani 
omnium   fere  populorum,    quos  ditioni   suae   subjecerunt,  deos 
cultumque   civitate  donarunt?     In   quantum   vero   errorum  gur- 
gitem  incideret  is,   qui  ex  tali  deorum  cultu  conjecturam  facere 
vellet  de  linguarum  origine.     Itaque  ex  eorundem  deorum  cultu, 


12)  Mueller,  Etr.  ir,  p.64.     Grotef.  1.  1.  p.  121. 

13)  cf.   §  32  et  Kaempf,  Umbr.  I,  p.  59  sqq. 

1 4)  cf.  impr.  Varr.  V,  §  74. 

15)  Mueller.  Etrusc.  II,  p.  64  sqq. 

16)  Mueller  1.  1.  p.  47,  57,  59; 

nominibus  praeterea  discrepantium  saepe,  nulla  linguarum  cog- 
natarum  argumenta  depromenda  esse,  censeo. 

§  30.  IV.  Terminationem  denique  nonnullorum  nominum 
propriorum  ex  Tusca  lingua  repetendam  putat  Grotefend. 
Supra  enim  (§  20)  monstravimus  e  et  ie  feminini  generis  ter- 
minationem  fuisse,  quam  deprehendimus  in  nominibus  Sabi- 
norum  Nerine,  Neminie,  Erinie  et  Herie.  Masculini  quoque 
terminatio  e  Sabinis  fortasse  ex  inscriptione  Marsica ,  in  qua 
Erine,  nomen  Herennii  invenitur,  tribuenda.  Eadem  in  lingua 
Tusca  fuit  usitatissima  Masc.  gen.,  ut  pro  Graecorum  termina- 
tionibus  &vg  (Tute,  Tvdevg),  y\g  (Phulnike,  Ylokvv&lnTjg ) ,  og 
(Athruste,  "Adpoccrog),  Romanorum  us  (Cuiute,  Quintus),  ius 
(Cale,  Caelius).  —  At  feminini  generis  terminatione  e  et  ie 
quin  unquam  Tusci  fuerint  usi,  dubito.  Tuscorum  enim  fem. 
gen.  termmationes  sunt  a,  sa,  s,  th;  eia,  ia,  ei,  i,  in  quibus 
litera  vocalis  a  nonnunquam  ob  accentum  remotiorem  excidisse 
videtur  17).  Quae  vero  comparationis  causa  Grotefend  affert 
nomina  Cazpres  et  Casperiena,  illud  (Cazpres,  propr.  Cazpresa) 
uxorem  Casperii  significat,  ut  apud  Lanzi  II,  p.  385:  Tan- 
nia  ( nomen )  Trentinei  ( e  gente  Terentia )  Caspres  ( uxor 
Casperii) ;  alterum  vero  Casperiena  nomen  est ,  praeposito 
praenomine  Aula.  Fortasse  etiam  in  inscriptione ,  quam  Gro- 
tefend  profert  (Larthia  Fipis  Cazpres)  Fipis  (Fipisa)  uxorem 
Vibii,  Cazpres  vero  genitivo  casu  Casperiae  (i.  e.  fdiam)  signi- 
ficat  18).  Sed  quidquid  de  utraque  voce  statuimus,  minime 
eas  iuter  se  componendas  apparet.  Neque  magis  ulla  com- 
paratio  inter  Casperiena  vocem  et  Nerine  similesque  voces  est 
instituenda,  quum  illud  nomen  vocalem  a,  qua  femininum  genus 
significetur,  exhibeat.  Omnibus  igitur  causis  perspectis,  nihil 
esse  videtur,  cur  linguam  Sabinam  et  Tuscam  cognatam 
censeamus. 

B.  De  lingua   Sabina  et  Umbrica  cognata. 

§  31.  Quem  jam  disputandi  campum  ingrediar,  timidius 
in  eum  descendo,  quum  iterum  imparibus  mihi  viribus  sit 
pugnandum    contra   sententiam  viri    doctrina    excellentis   Grote- 


T)  Mueller.  Extr.  I,  p.  447,  449. 
8)  Mueller.  Etr.  I,  p.  451. 

fendi,  qui  demonstraturum  se  pollicitus  sit  linguam  Sabinam 
nihil  communicasse  cum  lingua  Umbrica.  Attamen  ipse  vir  doctis ■• 
simus  paululum  a  sententia  sua  deflexisse  videtur,  quum  Sa- 
binos  eadem  ratione  e  gentibus  Umbrorum  Tuscorumque  mixtis 
oriundos  censeat,  qua  Latinos  ab  Aboriginibus  Siculisque  19). 
Quod  accuratius  examinare  ab  hoc  loco  est  alienum,  at  niti 
mihi  videtur  haec  sententia  ea,  quam  de  lingua  Tusca  et  Sa- 
bina  cognata  tulerat  opinione.  Omnino  viri  doctissimi  in  eo 
consentiunt,  Graecorum  de  Sabinorum  origine  hallucinationes 
nihili  esse  faciendas,  sed  eos  tantum  esse  audiendos,  qui  Ita- 
licam  Sabinorum  originem  allegant.  Inter  quos  gravissimus 
est  auctor  Zenodotus  Troezenius,  quom  in  Umbrorum  histo- 
riam  accuratius  inquisivisse,  suspicatur  Mueller  20).  Cujus 
sententiam,  Sabinos  Umbrorum  esse  propaginem,  firmare  studet 
Kaempf  2I).  Neque  possum,  quin  assentiar  viro  doctissimo, 
tantum  enim  abest,  ut  Catonis  sententia,  Sabinos  ab  Amiterno 
repetentis,  huic  sententiae  refragetur,  ut  magis  etiam  firmet 
eam.  Quare  primum  historia  innuit,  quantopere  Sabinorum 
Umbrorumque  lingua  cognata  fuerit. 

§  32-  Deorum  deinde  cultus  utrique  populo  communium, 
quamquam  per  se  nihil  valet  ad  linguarum  originem  probandam, 
tamen  si  aliae  accedunt  causae,  non  minus  huic  sententiae 
favet.  Magnum  enim  deorum  numerum  in  tabulis  Eugubinis 
deprehendimus ,  qui  a  Sabinis  sub  iisdem  fere  nominibus  cole- 
bantur.  Umbrorum  deus  Fiso  (Fise,  Fisovi)  Sasi  (Sansie) 
Sabinorum  est  Dius  fidius  22),  Jovis  23)  nomen,  Sabinis  non 
ignotum  Umbrorum  est  Jufie ,  Jovi,  Jufepater ,  Jupater. 
Mars ,  Sabinorum  Mamers  24),  in  tabulis  Eugubinis  Marte 
vocatur.  Feronia,  quam  deam  Sabinis  vindicat  Varro  26),  Um- 
brorum  videtur  Vesune  26),    quod  idem  nomen  in  tabula  Mar- 


19)  Tn  Ephem.  Numism.     Hanov.  1835.  Nr.  27. 

20)  Etrusc.  I,  p.3.     Kaempf.  Umbr.  I.  p.  54. 

21)  Kaenpf.  1  1.   p.  53  — 72. 

22)  Lassen  1.  1.  I,  3,    p.  386  sqq.     Kaempf.  p.  60  sq.     Grotef.  Um- 
bric.  p.  III,  p.  24  sq. 

23)  Varro  de  L.  L.  V,  §.74. 

24)  Varro  de  L.  L.  V,  §.73. 

25)  Varro  de  L.  L.   V,  §.74. 

26)  Tab.  Eug.  I,  3,  6,  10,  12  saep. 

sfca  deprehenditur  *7).  Et  maxime  quantum  utriusque  populi 
de  deis  doctrina  congruat,  probat  nomen  Coredier  28),  qnod 
Lanzi  Corae  diae  vertit,  simplicissima  vero  ratione,  quod  Gro- 
tefend  praecipit,  Curitis  nomen  ab  Umbris  usurpatum  acci- 
pitur29).  Quae  deorum  nomina  omnino  sibi  respondent,  quam- 
quam  num  idem  deorum  fuerit  cultus,  difficile  est  dijudicare. 
Sed  consentaneum  fit  ex  nomine  Saliorum,  in  tabulis  Eugu- 
binis  obviam  30),  quos  tamen  a  Sabinis  repetit  Plutarchus  31). 
Pici  quoque  cultus,  quem  maxime  observarunt  Sabini  32),  ab 
Umbris  minime  est  neglectus  33):  Quae  satis  jam  indicant, 
quam  arcto  vinculo  utriusque  populi  de  deis  doctrina  fuerit 
conjuncta,  neque  parum  linguarum  inter  se  cognationem 
(irmant. 

§  33.  Graecum  porro  elementum,  utrique  linguae  com- 
mune,  Umbrorum  Sabinorumque  linguam  ex  eadem  radice 
ortam  probat.  Singularum  deinde  literarum  ratio  plerumque 
cum  lingua  Umbrica  congruit,  quod  maximum  jure  linguarum 
cognatarum  argumentum  habetur.  Nonnulla  denique  nobis  sunt 
relicta  verba,  xpiae  in  utraque  lingua  sibi  respondent.  Atque 
gravissimus  est  locus  Servii  34):  Sabini  et  Umbri  dira  vo- 
cant,  quae  nos  mala.  Plinii  enim  locum:  Umbri  et  Marsi  ad 
vicenos  intermittunt  in  his,  quae  vocant  porculeta  35),  etiamsi 
Marsi  eadem,  qua  Sabini  lingua  utebantur,  nihil  probare  puto, 
quum  utriusque  populi  linguam  Plinii  tempore  fuisse  ex- 
stinctam,  omnino  sit  consentaneum.  Prior  vero  locus,  ex 
antiquiore  nimirum  scriptore  desumtus,  ipsos  veteres  non- 
nunquam  utramque  linguam  composuisse  ostendit.  Nomina 
porro    deorum,    quae   modo   laudavi,    sibi  respondent.      Plura 


27)  Lanzi,  Sagg.  II,  p.  619.     Grotef.  Archiv.  I.  1.  p.  121.   et  inpr. 
Umbric.  part.  TII,  p.  14. 

28)  T.  E.   VT,  a,  45.     Lanzi,  II,  p.  720. 

29)  Grotef.  Umbric.    part  III,  p.  21. 

30)  T.  E.  VI,  b,  14. 

31)  Plutarch.  Num.  12.     Creuzer,  Symb.  II,  p.  983. 

32)  Strabo  V,  p.  240.     Creuzer  1.  1.   p.  968. 

33)  T.  E.  VI,  b,  1  saep.,    Grotefend.  Umbr.  III,  p.  8. 

34)  Servius  ad  Virg.  Aen.  III,  233. 
^)  H.  N.  XVfl.  22,  sg.  35. 

quoque  nomina  propria  utrique  populo  sunt  communia.  Sabinorum 
Pompilii  Umbris  sunt  Pompersii  36).  Ouamquam,  quod  Lanzi 
vult3r),  Fabiorum  nomen  in  tabul.  Eugub.  deprehendi,  inex- 
ploratum  relinquo.  Metti  nomen,  quod  Oscorum  voci  Meddix 
respondet,  in  Umbrorum  quoque  lingua  deprehendimus  38). 
Trebiam  oppidum  in  utraque  terra  invenimus;  neque  omittendus 
est  locus,  quem  itineraria  prisca  inter  Falacrinum  et  Cutilias 
situm  probant,  Interocrium.  Cujus  nominis  Umbricam  radicem, 
quae  in  priscam  quoque  Romanorum  linguam  transiit,  ocrem 
(montem)  facile  agnoscimus  39).  Saliorum  picique  verbum 
utrique  populo  commune.  Aliud  animalis  nomen  est  porcus, 
Umbrorum  purca  et  porca  40).  Umbrorum  porro  verbum, 
quod  in  Sabina  quoque  lingua  deprehenditur ,  est  alfir  41),  quo 
album  significari  puto,  quum  respondeat  adrir  (atris)  42);  Sa- 
binorum  est  vox  alpus.  Fircus  Sabinorum  est  vocabulum, 
hirpus  Oscorum  fuisse  videtur;  hinc  Hirpini  ad'laeum  Am- 
sanctum;  in  inscriptione  Umbrica  43)  legitur  Santirpior,  quod 
hirpi  nomen  haud  iniisitatum  Umbris  fuisse  ostendit.  Ouam- 
quam  si  verum  est,  quod  ex  Olivierio  Lepsius  refert,  illam 
inscriptionem  a  Ligorio  esse  suppositam,  nihil  inde  efficitur. 
Sed  Hispelli,  oppidi  Umbrorum,  nomen  a  hirpo  ducendum  vi- 
detur.  Terminum  deum  Romanos  a  Sabinis  nactos  refert 
Varro;  quod  verbum  in  Umbrorum  quoque  lingua  deprehen- 
dimus  44).  Neronis  quoquc  vocem  Lassen  45)  cognatam  putat 
cum  Umbrica  voce  nerf  et  nerus,  qua  fortitudinem  significatam 
censet,  qui  sensus  toti  sententiae  est  accommodatissimus :  Ipsum 
Neronis  nomen   in  inscriptione  Umbrica  bis   legitur  ap.  Grotef. 


36)  Tab.  Eug.  V,  b,  2. 

37)  Lanzi,  S*gg.  I,  p.312.     III.   p.  734,  742. 

38)  Grotef.  Umbr.  I,  p.22. 

39)  Lassen  1.  1.  I,  3,  p.  386  sqq.     Grotefend.  Umbr.  Ilf,  p.  6. 

40)  Lanzi,  Sagg.  III,  p.  829. 

41 )  Dat.  plur.  T.B.  VH,  a,  26,  32,  34 

42)  VII,  a,  31. 

43)  Grotef.  Umbr.  I,  p.  22. 

44)  Saepe  in  tab.  Eug.  cf.  Lanzi  III,  p  836.  et  inscript.  Umbr.  ap. 


Grotef.  Umbr.    I,  p.  22. 
45)  1  1.  II,  2,  p.  161 

1.  I.  Salvom  saepissime  in  tab.  Eug.  legimus  46);  itaque  quum 
salutis  nomen  a  Sabinis  repetat  Varro,  eandem  radicem  in  utra- 
que  lingua  facile  agnoscimus.  —  Quae  argumenta,  ex  singu- 
larum  vocum  comparatione  repetita ,  quamquam  desultorium 
aliquid  habent,  conjuncta  tamen  sententiam,  quam  proposui, 
Muellerum  Lasseniumque  secutus,  satis  firmare  videntur. 

C.    De   linguae  Oscae   et  Sabinae  ratione. 

§  34.  Linguam  Sabinam  et  Oscam  cognatam  fuisse,  Var- 
ronis  testimonium  probat:  Cascum  significat  vetus;  ejus  origo 
Sabina,  quae  usque  radices  in  Oscam  linguam  egit  4r).  Altero 
loco  Varro  Rer.  hum.  I.  XIX  multae  vocabulum  non  Latinum, 
sed  Sabinum  esse  dicit,  atque  ad  suam  memoriam  mansisse  in 
lingua  Samnitium,  qui  sunt  a  Sabinis  oriundi  48).  Jam  quod 
priori  loco  demonstrandum  sibi  sumsit,  cascum  vetus  signi- 
ficare,  oppidi  Samnitici  Casini  nomine  illustrare  studet,  „hoc 
a  Sabinis  orti  Samnites  tenuerunt,  et  nunc  nostri  etiam  nunc 
Casinum  forum  vetus  appellant."  Itaque  non  dubito,  quin 
Varro  altero  loco  multae  vocabulum  non  ideo  Sabinum  putarit, 
quod  in  Samnitium  lingua  invenitur,  sed  Sabinorum  eam  vocem 
fuisse,  cognitum  habens,  ad  suam  memoriam  in  Samnitium 
lingua  mansisse  refert.  Samnites  enim  linguam  ab  Oscis  mu 
tuatos  probat  Mueller  49),  quamquam  facile  Iinguae  Sabinae 
vestigia  aliqua  remanserunt.  Hinc  Paul.  Diac  in  epit.  Festi: 
multam  Osce  dici  putant  poenam;  prolixius  vero  Festus: 
„multa,  Osce  dici  putant  poenam  quidam.  M.  Varro  ait  poe- 
nam  esse,  sed  pecuniariam,  de  qua  subtiliter  in  lib.  I  quaest. 
Epist.  refert."  Quo  loco  miror  Festum,  licet  Varronis  senten- 
tiam  neglexisse  non  videtur,  illam  vocem  Oscam  vocare,  unde 
conjicio  ipsum  Varronem  multae  vocabulum,  quemadmodum 
casci  et  Sabinam  et  Oscam  putavisse.  Nunc  etiam  in  tabula 
Bantina    multae    vox   invenitur  60).       Mamertis   porro    nomen 


46)  Lanzi  III,  p.832. 

4T)  Varro  de  L.  L.  VII,  §  28. 

48)  ap.  Gell.  XI,  1. 

49)  Etrusc.  I,  p.40. 

*°)  Mueller.  Etr.  I,  p.  37,  42.     Lanzi,  III,  p.610. 

Varro  a  Sabinis  repetit  51);  epitome  contra  Festi  (s.  v.  Ma- 
mercus):  Mamercus  praenomen  est  Oscum,  ab  eo,  quod  hi 
Martem  Mamertem  dicunt  52).  —  Ex  loco  Censorini  53)  Var- 
ronem  Februarii  nomen  ex  Latio  (h.  e.  ab  Oscis)  ducere  ap- 
paret:  Ceterum  Januarium  et  Februarium  postea  quidem  ad- 
ditos  (refert  Varro)  sed  nominibus  jam  ex  Latio  sumtis,  et 
Januarium  a  Jano  cui  attributus  est,  nomen  traxisse,  Februa- 
rium  a  Februo.  Ex  quibus  locis  inter  se  comparatis,  Oscorum 
Sabinorumque  linguam  saepius  a  Varrone  compositam  apparet. 
Prave  vero  Servium  vocem  hirpi,  quam  Samnitibus  tribuunt 
Festus  et  Strabo,  Sabinis  vindicasse  videtur;  facile  enim  ob 
Varronis  locum  a  Gellio  laudatum,  totam  Samnitium  linguam  a 
Sabinis  esse  repetendam,  opinari  poterat  54).  At  cognatum 
certe  est  vocabulum  hirpus  voci  fircus.  Sed  quidquid  de  sin- 
gulis  vocibus  statuitur,  jam  hoc  utramque  linguam  cognatam 
probare  Muellero  55)  videtur,  quod  Samnites,  a  Sabiuis  oriundi, 
Oscorum  linguam  facile  adoptarunt.  Accedit  ut  singularum 
literarum  ratio,  etiamsi  non  semper  in  utraque  lingua  congruit, 
uihil  tamen  habeat,  quod  illam  sententiam  infringere  possit. 
Praeter  ea  verba,  quae  supra  sunt  laudata,  pauca  tantum 
etiamnunc  utramque  linguam  cognatam  ostendunt,  (ut  Mettus, 
Osc.  Meddix;  Ancus,  Ampus;  Embratur  etc),  sed  si  repu- 
tamus  Sabinorum  linguae  ea,  quae  nobis  relicta  sunt,  monu- 
menta,  Graecum  prodere  elementum,  Umbricae  linguae  plura 
similia  inveniri,  linguae  Latinae  cognatam  vocari  Sabinam,  sin- 
gularum  literarum  rationem  Oscae  linguae  convenire,  a  Var- 
rone  denique  linguae  Oscae  cognatam  laudari  Sabinam,  nemi- 
nem  fore,  puto,  qui  huic  sententiae  lidem  denegare  velit 


51)  de  L.L.  V,  §73. 

52)  Eadem  s.  v.  Mamers. 
63)  de  die  natali  XXII. 

54)  Simili  errore  Cluver. ,  p.  43  et  1061  Sabinos  Oscorum  propa- 
ginum  conjecit,  nimirum  quod  plura  verba  in  utraque  lingua 
sibi  respondere  intellexit. 

55)  Mueller.  Etr.  I,  p.  42. 

Caput  quartum. 

D&  linguae  Latinae  et  Sabinae  ratione. 


§35.  liinguam  Sabinam  et  Latinam  ab  initio  diversam 
fuisse,  demonstratione  vix  eget.  Probant  enim  maxime  utram- 
que  linguam  discrepantem  verba,  quae  Sabinis  propria  sunt 
vindicanda,  neque  in  Latina  lingua  inveniuntur,  ut  ciprum, 
curis,  herna,  nar,  iiero,  quae  vox  apud  Romanos  nonuisi 
cognominis  locum  tenebat.  Porro,  quem  literae  adspiratae  f 
usum  pro  simplici  adspirata  h  Sabinis  Grammatici  tribuunt, 
quamvis  prisci  Romani  non  omnino  adspernati  sint,  parcius 
tamen  adhibuerunt.  Nam  dum  arenae  vocem  Sabinis  fasena 
pronunciatam  refert  Varro  *),  ex  eodem  scriptore,  in  antiquis- 
simo  Saliorum  carmine,  ipsis  sacerdotibus  Horatii  tempore 
vixdum  perspicuo,  asena  sine  adspiratione  scriptum  cognosci- 
mus  2).  Dubitari  etiam  potest,  quin  verba  vefere  et  trafere, 
qua  pronunciatione  Sabinos  usos  Varro  testatur,  Romani  un- 
quam  eadem  ratione  pronunciarint.  Vocalis  denique  o  a  Sa- 
binis  adamata,  postea  vero  a  Romanis  in  a  mutata,  aliaque, 
quae  commemorare  longum  est,  aliquotenus  utramque  linguam 
dissensisse,  probant.  Quae  argumenta  Varronis  auctoritate 
firmantur,  quippe  qui  nonnulla  tantum  Sabinorum  nomina  in 
utraque  (Sabinorum  et  Romanorum)  lingua  habere  radices  re- 
feraf;  pergit  Varro,  ut  arbores,  quae  in  confinio  natae  in 
utroque  agro  serpunt ;  potest  enim  Saturnus  hic  (ap.  Romanos) 
de  alia  causa  esse  dictus,  atque  in  Sabinis,  et  sic  Diana,  et 
de  quibus  supra  dictum  est  3). 

§  36.  Neque  tamen  ideo  nullam  inter  Latinam  et  Sabinam 
linguam  affinitatem  fuisse,  statuo,  quod  maxime  adversaretur 
sententiae,  quam  de  lingua  Umbrica  et  Osca  cognata  cum  Sa- 
bina  supra  proposui.  Atque  hoc,  quasi  regulam,  ad  quam 
judicium  nostrum  dirigamus,  primo  loco  ponendum  puto,  voces, 


»)    ap.  Vel.  de  Orthogr.    p.  2230. 

2)  De  L.  L.  VII,  27. 

3)  Varro  de  L.  L.  V,  §  74. 

quae  in  lingua  Umbrica  et  Osca  inveniuntur,  Sabinas,  si  Latinis 
quoque  usitatae  sunt,  primitus  jam  Latinas  fuisse.  —  Atque 
idem  contenderim  de  verbis  Sabinis,  quae  Graecum  produnt 
etymon.  Mirum  enim  foret ,  si  Graecae  linguae  elementum, 
quod  linguae  Latinae  insitum  deprehendimus,  a  Sabinis  demum 
illatum  esse,  statueremus.  Animalium  denique  nomina  earum- 
que  rerum,  quae  necessariae  sunt  ad  vitam  agendam,  et  quo- 
tidie  fere  in  ore  hominum  versantur,  ab  initio  linguam  Latinam 
tenuisse  puto.  Ouare  sequentium  verborum,  atque  haud  seio, 
an  aliorum  quoque,  ab  initio  linguae  Latinae  insitas,  neque  a 
Sabinis  demum  illatas,  putaverim :  aurum  (ausum),  albus  (alpus), 
coena  (scesna)  crepusculum,  durus  (dirus),  imperator  (embrator), 
arena  (fasena),  hircus  (fircus),  hoedus  (foedus),  fors,  fortuna, 
picus,  porcus,  salus,  sol,  trimodiae,  vehere  (vefere),  vesta, 
vesperna,  trahere  (trafere).  Itaque  quam  paucis  verbis  indicare 
satis  putav^ji,  sententia  mea  haec  est:  Lingua  Sabina,  quam- 
quam  in  singulis  paululum  distans  a  lingua  Latina,  universe 
huic  linguae  cognata  erat. 

§  37.  Sed  quum  singula  satis  probari  nequeant,  qualem 
utraque  lingua  vicissim  vim  exercuerit,  quam  brevissime  sum 
quaesiturus.  Et  maximam  dico  Sabinos  ut  in  civitatem  ita  in 
linguam  Romanorum  vim  exercuisse.  Nam  non  solum  terra 
eorum  vicina,  sed  Roma  utrique  populo  communis  erat  4). 
Sabini  incolebant  Ouirinalem,  Aventinum6),  Carinas6),  vicum 
Cyprium  T).  Ouantam  urbis  partem  Sabini  incoluerint  magis 
etiam  probat  gentium,  quae  a  Sabinis  repetuntur,  numerus, 
quin  ipsum  Ouiritium  nomen  a  Sabinis  ductum  jure  existi- 
matur.  Quot  instituta  Numa  in  civitatem  intulisse  dicitur,  quin 
juris  civilis  magnam  partem  Sabinis  deberi,  contendit  Peter- 
sen  8).  Deorum  plurimorum  cultum  Romanos  non  dico  nactos 
a  Sabinis,  at   communicasse    cum   his,    Varro   demonstrat  9). 


4)  Bunsen ,  Descript.  Roraae  I,  p.  143  sqq. 

5)  Varr.  de  gent.  pop.  Rom.  ap.  Serv.  Virg.  Aen.  VII,  657. 

6)  Serv.  ad  Virg.   VIII,  361.  '  Carinas  ab   aliis   (Varrone  puto)  ita 
nominari  creditas  refert,  quod  Sabini  nobiles  ibi  habitarint  etc. 

0  Varr.  de  L.  L.  V,  §.  159. 

8)  De  origin.  hist.  Roman.    Hamb.  1835.  p.  29. 

9)  Varro  de  L.  L.  V,  §73. 

I 

Imperium  denique  utrique  populo  a  primordiis  fere  urbis  com- 
mune  fuisse,  ex  historia  notissimum.  Plura  commemorare  lon- 
gum  est,  attamen  si  quis  omnia  colligat,  non  dubitabit,  puto, 
quin  Sabinorum  lingua  maximam  necessario  in  linguam  Lati- 
nam  vim  exercere  debuerit.  Atque  ut  taceam  nomina 
propria  deorumque  nomina,  nonne  omnia  fere  verba,  quae  Sa- 
bina  vocantur ,  in  Romanorum  lingua  inveniuntur  ?  Ouorum 
quum  plurima  ad  deorum  cultum  annique  constituendi  rationem 
pertineant,  in  Romanorum  [postea  linguam  illata  ea  suspicor. 
Talia  sunt  verba:  ancus,  ciprum,  cupencus,  februum,  idus, 
depesta,  lixula,  strena,  tesca,  quorum  verborum  numerum  multo 
majorem,  fuisse,  facile  intelligitur  I0). 

§  38.  Ouantam  vim  in  linguam  Latinam  exercuerit  lingua 
Sabina  singulatim  explorare  nequimus,  propter  parcam  nostram 
linguae  Sabinae  cognitionem.  At  unum  suspicor,  quod  quam 
brevissime  exponam.  Notissimum  est,  quantopere  Osci  literae  p 
usum  (in  relativo,  in  nomiri.  propr.  etc. )  adamarint.  Quod 
quamquam  non  omnino  exstinctum  est  in  lingua  Latina,  mirum 
tamen  quanto  rarius  invCniatur  in  Latinorum  lingua,  quam 
Osca.  Fortasse  Graecae  literae  hoc  effecisse  videantur  alicui, 
at  mihi  majorem  vim  Sabina  lingua  exercuisse  videtur.  Quod 
enim  §  1 1  observatum  est  linguam  Sabinam,  ubi  Osca  habeat  p, 
saepius  literam  t  et  c  posuisse,  id,  postquam  Sabini  Romae 
partem  occuparunt,  manasse  videtur  in  linguam  Latinam  IX). 
Quin  omnino  si  quis  linguam  Latinam  ortam  putet  ex  Osca, 
emendatam  vero,  ut  ita  dicam,  sis  auctam  lingua  Sabina,  non 
contradicam.  Ita  enim,  qua  ratione  Osca  et  Latina  lingua 
differat,  facillime  explicari  potest,  et  historia  illam  sententiam 
firmat.  Quod  tamen  propter  subsidiorum  tenuitatem,  nunc 
desero;  hoc  certissimum  puto,  linguam  Sabinam  maximam  vim 
exercuisse  in  linguam  Latinam. 


10)  Eandem  sententiam  amplectitur  Bunsert  (descript.  Romae  I, 
p.  687)  qui  linguae  Sabinae  vestigia  aliqua  in  Romanorum  lin- 
guam  irrepsisse,  Tuscae  vero  nulla,  ex  historia  demonstrare 
studet. 

")  Idem  innuit  Schwenck  (Zeitschr.  f.  Alterth.  1836.  p.  570): 
Dass  der  Laut  von  p  und  c  sich  in  der  lateinischen  Sprache 
findet,  kommt  daher,  dass  sie  kein  reiner  Dialect  ist,  sondern 
dass  verschiedene  Dialecte  in  ihr  vereinigt  sind  etc. 

§  39.  Postquam  invaluit  Romanorum  respublica  atque  lin- 
gua,  reliquae  Italiae  linguae  uni  cesserunt,  quod  subito  eve- 
nisse  nemo  putabit,  sed  crescente  demum  Romanorum  imperio, 
aucto  populorum  commercio.  Sic  lingua  Tusca  paulatim  remota, 
sic  Samnitium  Lucanorumque  lingua  Strabonis  tempore  ex- 
stincta  I2).  Quod  quando  Sabinae  linguae  evenerit,  quaestio 
est  difficilior.  In  diversas  enim  partes  abeunt  virorum  doctorum 
sententiae,  quum  Niebuhr  (I,  p.  117.  ed.  III),  Wachsmuth 
(Rom.  hist.  p.  75)  et  Bernhardy  (Histor.  literar.  Rom.  p.  64) 
Varronis  tempore  linguam  Sabinam  jam  exstinctam,  Mueller 
contra  (Etr.  I,  p.  4 1 )  salvam  etiam  fuisse ,  censeat.  Cujus  litis 
quamquam  ego  arbitrium  mihi  non  arrogo,  accedo  tamen  ad 
Niebuhrii  sententiam.  Neglecto  enim  Livii  loco  13),  qui  Tullo 
Hostilio  regnante,  nonnullos  Fidenates  Latinae  linguae  peritos 
fuisse,  refert,  hoc  maxime  offendit,  quomodo  Varro,  si  liugua 
Sabina  usitata  etiam  erat,  verbum  Sabinum  e  Samnitium  lingua 
repetere  poterat.  At  ipsa  Varronis  verba,  multae  vocabulum 
ad  suam  memoriam  mansisse  in  lingua  Samnitium  indicare 
videntur,  Sabinorum  liuguam  ad  Varronis  memoriam  non  per- 
venisse.  A  nemine  porro,  neque  Grammatico,  neque  Geographo, 
neque  Historico ,  ut  viva  commemoratur ,  immo  Ovidius,  quam- 
quam  Pelignus  dubitanter  de  lingua  Sabina  loqui  videtur,  canens 
de  Quirini  nominis  origine  14):  Sive  quod  hasta  curis  priscis 
est  dicta  Sabinis.  Quinctiliani  quoque  commemoratio  15):  Taceo 
de  Tuscis  et  Sabinis  et  Praenestinis ,  quorum  sermone  utentem 
Vectium  Lucilius  insectatur,  facile  probat,  quam  ignota  istis 
temporibus  Sab.  lingua  fuerit.  Quem  vero  locum  Mueller,  quo 
sententiam  suam  iirmet,  laudat  Varronis:  „Idus  ab  eo,  quod 
Tusci  Itus,  vel  potius  quod  Sabini  Idus  dicunt",  eum  nihil 
probare  puto.  Iduum  enim  vox  Varronis  tempore  in  linguam 
Romanorum  recepta  erat.  Quonam  vero  jure  Varro ,  si  ean- 
dem  vocem  Sabinis  suo  ipsius  tenipore  usitatam  invenit,  vocem 
a  Sabinis  repetere  poterat?  Oportebat  igitur  Varronem  anti- 
quiorem  Sabinorum   linguam  calluisse,  'nisi   fortasse,   cognitum 


,2)  Strabo  V,  p.  254. 

13)  Liv.  I,  27. 

'«)  Fast.  II 6  477. 

15)  Quinct  Inst.  I,  5. 

habens,  Numam,  quippe  qui  annum  ordinaverit,  idus  quoque 
instituisse,  eandemque  vocem  a  Sabinis  usurpatam  intelligens, 
ideo  ab  his  vocabulum  ad  Romanos  delatum  putavit.  Ea 
deinde ,  quae  §§  1  —  16  sunt  disputata  de  singularum  literarum 
apud  Sabinos  ratione,  luculenter  probant,  aliquatenus  tamen 
immutatam  eam  a  Romanis.  Sic  o  Sabinorum  transiit  in  a, 
ai  in  ae,  t  et  c  nonnunquam  in  p,  s  in  d,  f  in  h,  r  in  s  etc 
Ouae  magis  semper  Sabinorum  linguam  perdidisse,  atque  de- 
nique  omnino  obliterasse  videntur.  Quod  facilius  evenerit 
propter  nativam  utriusque  linguae  cognationem.  Accedit  ut 
Sabini  in  Romanorum  potestatem  venerint,  ut  quotidianum  fere 
commercium  et  idem  deorum  cultus  inter  utrumque  populum 
intercesserit,  ne  loquar  de  Sabinis,  qui  Romam  migraverant 
Atque  plura  certo  nobis  relicta  essent  monumenta,  lingua  Sa- 
bina  conscripta,  nisi  ante  Varronem  lingua  Sabina  ex  ore 
hominum  evanuisset;  omnia  etenim  monumenta,  unum  fortasse 
excipias,  Latina  lingua  sunt  conscripta.  Ita  porro  explicatur, 
quomodo  vocabula  nonnulla,  quae  aperte  sunt  Latina  Sabinis 
vindicantur;  cf.  Varr.  de  L.  L.  VI,  §57:  hinc  etiam  amplius 
dicuntur  eloqui  et  reloqui  in  fanis  Sabinis  e  cella  dei ,  qui  relo- 
quuntur  etc.  et  inprim.  Plin.  XV,  3 ;  Inter  oleas  recensetur .... 
Sergia ,  quam  Sabini  regiam  vocant.  Scriptores  denique  Sabina 
protulit  terra,  qui  tantum  abest  ut  Sabinam  linguam  oleant,  ut 
inter  meliores  Romanorum  scriptores  referantur,  Salustium  Ami- 
terninum,  Varronem  Reatinum,  Massurium  Sabinum,  Ovidium 
Sulmonensem.  Catonem  et  Horatium  16)  illa  terra  aluit.  Ouae 
argumenta  Mebuhrii  sententiam  maxime  firmare  videntur. 

§  40.  At  quaerat  aliquis ,  unde  Varro  linguae  Sabinae, 
jam  exstinctae,  cognitionem  haurire  potuerit.  Facile  vero,  sive 
a  Grammatico  sive  ab  Historico  nonnulla  tradita  esse  poterant, 
quae  antiquiorem  illius  linguae  rationem  ostendebant.  L.  Ae- 
lium  Stilonem  certe,  Varronis  praeceptorem ,  inter  Grammaticos 
celebre  nomen,  linguam  Sabinam  respexisse  probat  Varro  17): 
Aelius  Dium  Fidium  dicebat  Diovis  filium ,  ut  Graeci  kioanovpov 


1  6)  Horatium  linguae  Sabinae  iguaruni  non  fuisse,  ex  Carm.  lib.IV, 
4,  28,  29  efficitur,  quo  loco  non  sine  emphasi  Nerones  et  For- 
tes  componuntur. 

ir)    De  L.  L.  V,  §66. 

Castorem,  et  putabat  hunc  esse  Sancum  ab  Sabina  lingua  et 
Herculem  a  Graeca.  Varronis  deinde  tempore  monumenta 
fortasse  exstabant  linguae  Sabinae  nunc  deperdita,  quale  illud 
esse  videtur  quod  Horatius  commemorat  18):  Foedera  regum, 
vel  Gabiis,  vel  cum  rigidis  aequata  Sabinis19);  carmina  Sa- 
bella,  nacniae  Marsae  (Hor.  Epod.  XVII,  28  sq.  Ovid.  Fast. 
VI,  142  etc.)  Facillime  porro  etiamsi  Romanorum  lingua  usi- 
tatior  erat,  nonnulla  antiquioris  Sabinae  linguae  vestigia  rema- 
nere  poterant.  Quod  ipsum  nostris  temporibus  Sabinis  eve- 
nisse,  Micali  refert,  qui,  dum  reliqua  Italia  lingua  Italica  utitur, 
priscae  Latinorum  linguae  typum  intemeratum  fere  servarint. 
Atque  priscae  Sabinorum  linguae  reliquias  aliquot  mansisse 
Varronis  tempore,  cum  per  se  cousentaneum  est,  tum  gravis- 
simo  Frontonis  20)  loco  urmatur :  Deinde  in  porta  (Anagniae) 
cum  eximus,  ibi  scriptum  erat  bifariam  sic:  flamen  sume  sa- 
mentum.  Rogavi  aliquem  ex  popularibus,  quid  illud  verbum 
esset?  ait  Unrjiia  'Hernica  pelliculam  de  hostia,  quam  in 
apicem  suum  flamen,  cum  in  urbem  introeat,  imponit.  Oui  locus 
Aurelii  imperatoris  tempore  Hemicomm  linguae  (cognatae  cum 
Sabina)  reliquias  servatas  probat ,  quid  igitur  est ,  cur  Varronis 
tempore  plura  etiam  remansisse  priscae  Sabinorum  linguae 
vestigia  miremur.  Non  dubito  denique,  quin  Varro  atque 
Historici  ante  eum  earum  rerum,  quae  a  Tatio  et  Numa  insti- 
tutae  dicebantur,  nomina  ex  Sabina  lingua  repetierint,  ut  Varro 
de  L.  L.  V,  §74:  „Et  arae  Sabinam  linguam  olent,  quae 
Tatii  regis  voto  sunt  Romae  dedicatae."  —  VII,  §  13:  „Fe- 
bruum  Sabini  purgamentum,  et  id  in  sacris  nostris  (i.  e.  Ro- 
manis)  verbum."  Februationis  ritum  a  Sabinis  (Numa)  Romam 
delatum  esse  constat;  quod  quum  compertum  haberet  Varro, 
ideo  verbum  a  Sabinis  repetere  poterat.  Eadem  ratione  iduum 
vocem  a  Sabinis  ductam  videri,  supra  dixi.  Sic  alio  loco 
Varro  (de  L.  L.  V,  §  68)  „Sol,  ait,  vel  quod  ita  Sabini,  vel 
solus.   ita   lucet,   ut  ex  eo  deo  dies  sit."     At   loco   supra  lau- 


]8)  Epist.  II,  1,  25 


19)  Quae  foedera  ab  Ausonio  quoque  ( Commem.  prof.  Burdig. 
XXHI,  5)  commemorata  yidentur:  Quod  jus  pontificum,  quae 
foedera ,  stemma  quod  olim  Ante  Numam  fuerit  sacrificis  Cu- 
ribus. 

20)  Epist.  IV,  4. 

dato,  inter  aras  a  Tatio  dedicatas .,  solis  aram  vocat.  Hhic 
conjiciens  solis  nomen,  quippe  quo  Tatius  jam  usus  fuerit, 
antiquitus  Sabinis  usitatum  fuisse,  Romanos  ab  hic  demum 
vocem  nactos  putavit;  Strenarum  quoque  vocem,  quod  a  Tatio 
primo  institutae  putabantur  2I),  ex  Sabina  lingua  repetitam, 
suspicor.  Nihil  igitur  esse  videtur,  cur  ob  accuratiorem  lin- 
guae  Sabinae,  quam  Varro  comparasse  sibi  videtur,  cogni- 
tionem,  Niebuhrii  sententiam  in  dubium  vocemus,  dummodo 
non  omnino  exstinctam  linguam  Sabinam,  sed  priscae  etiam 
linguae  reliquias,  memoriam  certe,  Varronis  tempore  servatam 
statuamus. 


Caput  quiiitum, 


De  fontibus,   yuibus  utendum    est    in  hac   quaestione.     Accedit 
recensus  verborum  Sabinorum. 


§  40.  Iiinguae  Sabinae  nulla  adhuc  exstant  monumenta, 
quae  sincerum  hujus  linguae  typum  prae  se  ferunt.  Hinc  tota 
nostra  hujus  linguae  cognitio  ex  singularum  vocum  notitia 
pendet;  ac  primum  nominum  propriorum;  qua  in  re  cautius 
agendum  videtur,  quod  locorum,  quos  Sabini  tenebant,  nomina 
facile  aut  ante  Sabinos  indita,  aut  postea  immutata  esse  pote- 
rant;  deinde  quod  nonnulla  deorum  nomina  ab  Etruscks  fort- 
asse  sunt  repetenda,  ita  ut  dubium  sit,  num  secundum  indo- 
lem  linguae  Sabinae  fuerint  composita ;  multa  porro  nomina  a 
Romanis  postquam  majus  inter  utrumque  populum  commer- 
cium  exstitit,  sunt  mutata  et  adaptata  magis  linguae  Latinae, 
carum  imprimis  gentium ,  quae  a  Sabinis  Romam  migrarant,  quod 
antiquumFoviorum  nomen  inFabiorum,  Volusiorum  in  Valeriorum 
Clausi  in  Claudii  nomen  detorsum,  satis  probat.  Nomina  denique 
propria,  licet  antiquiorem  nonnunquam  linguae  formam  exhibent, 
non  ita  multa  linguae  Sabinae  argumenta  addunt,  quod  radix 
eorum  plerumque  in  dubio  sita   est     Maxime  igitur  nostra  lin- 


21)  Symmach.  Epist.  X,  35. 

guae  Sabinae  cognitio  ex  iis  verbis  est  haurienda,  quae  ab 
antiquis  scriptoribus  passim  laudantur.  Quorum  notitia  quo- 
modo  ad  nos  pervenerit  paucis  quaeram.  Atque  maxime  id 
miretur  aliquis ,  quomodo  a  scriptoribus  infimae  Latinitatis, 
quorum  tempore  nullas  etiam  exstitisse  linguae  Sabinae  reli- 
quias ,  omnino  est  consentaneum ,  ab  A.  Gellio ,  Macrobio, 
Grammaticis,  Scholiasta  Horatii,  Servio,  Lydo  aliisque  verba 
Sabina  laudari  potuerint.  Quos  omnes,  si  non  ex  eodem  fonte, 
at  ex  antiquioribus  scriptoribus ,  quidquid  habent,  depromsisse, 
cum  aliis  de  causis,  tum  ipsorum  testimonio  iirmatur.  Atque 
plurima  ex  Varrone  desumta  sunt.  Quicunque  enim  ante  Var- 
ronem  Sabinorum  historiam  attigerunt,  neque  ita  multi  suut, 
quamquam  linguam  fortasse  Sabinorum  non  omnino  neglexerunt, 
quod  de  Catone  suspicor  et  de  Aelio  Stilone  constat,  nihil 
tamen  ad  nostram  notitiam  pervenit.  Varro  Reatinus,  itaque 
ipse  in  Sabiuis  natus,  et  historiam  Sabinorum  (cf.  §23)  et 
terrae  Sabinae  rationem  accuratissime  novit  *).  Linguae  quoque 
Sabinorum  peritissimum  eum  fuisse,  scripta  Varronis  multis 
locis  probant.  Non  solum  in  libris  de  L.  L.,  quantum  qui- 
dem  ad  nos  pervenit ,  duodecim  locis ,  sed  in  aliis  quoque 
scriptis  saepissime  eam  commemorat.  Et  uno  quidem  loco  in 
libris  de  R.  R.  (III,  1,  6),  in  antiquitatum  libris  (Varro  de 
L.  L  VI,  13),  et  quidem  rer.  divin.  lib.  I.  (ap.  Schol.  Hor. 
Ep.  I,  10,  49)  et  in  rer.  hum.  libr.  XXI  (ap.  Gell.  XI,  1  );  in 
vita  popul.  Rom.  (ap.  Serv.  Virg.  Aen.  VII,  657  et  Non.  XV,  35); 
ad  Libonem  I  (ap.  Macrob.  II,  1 4).  Varronem  auctorem  sequuti 
sunt:  M.  Verrius  Flaccus  (curis) ;  Ovidius  (curis,  februum);  Sue- 
tonius  (Nero);  Gellius  (nero,  multa);  Scriptor  epitomae  de 
nominum  ratione,  quae  vulgo  Valerio  Maximo  tribuitur;  Velius 
(de  Orthograph.  fasena,  fiscus  etc);  Apulejus  (de  nota  adspir. 
fiscus,  foedus,  vefere,  trafere) ;  Lydus  (nero) ;  Isidorus  (curis).  — 
Num  M.  Verrius  Flaccus,  cujus  epitomam  nobis  servarunt  Festus 
et  Paulus  Diaconus,  Varronem  solum  auctorem  sit  sequutus, 
in  dubium  vocari  potest.  Plura  enim  verba,  quae  a  Festo  et 
Paulo  Diacono  Sabina  laudantur,  nunc  certe  apud  Varronem 
non  exstant  (herna,  scesna,  vesperna,  ausum,  alpus,  cumba); 


l)    cf.    Mueller.    Edit.    Varron.    p.  302    et ,   quem    ibi   laudat,   Petit 
Radel,  in  Annal.  Instit  Archaeol.  1832.  p.  18. 

alia  contra,  quae  Varro  Sabina  dicit,  a  Festo  Osea  vocantur 
(cf.  §  34).  Hinc  aliis  quoque  auctoribus  usus  videtur,  fortasse 
Atejo  philologo,  qui  in  libro  Glossematum  Umbricam  linguam 
commemorat,  et  Aelio  Stilone.  —  M.  Verrium  Flaccum  com- 
pilasse  videtur  Servius  ad  Virgilium  (hirpus,  herna,  Loebu- 
sius)  2).  Ouamquam  facile  quidquid  ad  linguam  Sabinam 
spectat  ex  Varrone  desumtum ,  quum  in  tanta  librorum  Var- 
ronis  deperditorum  farragine,  multa,  quae  ad  linguam  Sabinam 
pertinent,  commemorata  esse  poterant.  Varronis  igitur  scripta, 
si  intacta  et  intemerata  nobis  essent  servata,  non  dubito,  quin 
multo  accuratior  linguae  Sabinae  cognitio  ad  nos  perventura 
fuisset. 


§42.  Recensebo  jam  verba,  quae  Sabinis  vindicari  pos- 
sunt.  Sed  ne  certiora  incertioribus  misceantur,  nomina  pro- 
pria  Sabinorum  a  vocabulis,  quae  Sabina  laudantur,  discernam. 
Deorum  enim  nomina  laudare  nolui,  quum  Sabinorum  de  deis 
doctrinam  accuratius  tractarint  Creuzer  (Symb.  I,  p.  964  sqq. ) 
et  Mueller  (Etrusc.  II,  p.  50.  120  et  inpr.  64  sq. ),  plurima 
quoque  deorum  nomina  recensuerit  Grotefend  (Archiv.  f.  Phil.  etc. 
1.  1.  p.  121  sq.).  Quibus  quid  addam,  nihil  habeo.  Ouare 
incipiam  a  nominibus  propriis  Sabinorum.  Sunt  vero  I)  ea, 
quae  distinctis  verbis  a  scriptoribus  Sabina  laudantur,  II)  gen- 
tium  Romanarum  nomina,  quas  a  Sabinis  Romam  advectas 
Ristorici  referunt,  III)  gentium  nomina,  quarum  cognomina  Sa- 
binorum ,  Regillensium ,  Mamercorum  Sabinam  originem  probant, 
quamquam  in  ea  re  cantius  esse  agendum,  Cicero  probat  (ad 
Divers.  XV ,  20  ).  Quare  nullum  nomen  Sabinis  proptcr  cogno- 
men  Sabini  vindicavi,  nisi  aliis  causis  accedentibus.  Primum 
vero  nomina  et  praenomina,  deinde  nomina  gentilicia  laudabo. 

A.    Praenomina  et  nomina  Sabina. 

Ancus ,  praen.  Martii.  Valer.  epit.  de  nom.  rat.  I  ex  Varrone. 
Anculare  est  mimistrare ,  hinc  Ancum  ministrum ,  Ancum 
Martium  ministrum  Martis  judicat  Grotefend  Archiv  1.  1. 
p.  123.     Lindemann .  Corp.  jGrammat.  II,  p.  322. 


Q)    cf.  §  5   et  Cramer,  Schol.  Juven.   p.  612, 

Attus.     Valer.  1.  1.     Interpr.  ad  Liv.  II,  16.   praen.  Claudiorum 
et  Naviorum. 

Albus.     Valer.  1.  1.  praenomen  Fuunisillatici  -Sabini. 
Clausus.     Virg.  Aen.  VII,  706.     Liv.  II,  16. 

Mettus.     praen.    Curtii    et  Navii;    Valer.   1.  1.     Mueller.   Etr.  I, 

p.  29.     Lindemann,  Corp.  Gramm.  II,  p.  484. 
Nero,  agnomen  gent.  Ciaudiae.  Suet.  Tiber.  I, 
Numa.     praen.  Pompilii,  Plut.  Num.  III. 
Pompus ,   praen.  Pompil.  Plut.  Num.  XXI.  Pompo. 
Talus.    Fest.  s.  v.  Tallus  Dionys.  II,  p.  83. 

Titus,  praen.  Tatii.  Fest.  s.  v.  Forma  Ilexa  magis  Titulus  ap. 

Fest.  et  Titurius  ap.  Valer.  1. 1. 
Volesus ,  Volusus.     Dionys.  *II,  p.  83.     Ovid.  Epist.  ex    Pont. 

III,  2,  105, 
flis  addi  possunt  ex  Valerii  M.  epitom.   de  nom.  rat.  I.     Pirti- 
lianus    Lavicanus     et    Albus    Funnisillaticus  et    ex   Dionys.  II, 
p.  83  cognomen  Tyranni. 

B.    Nomina   gentilicia. 

Aemilii.     Plut.  Num.  8.     Gentem  Sabinam  fuisse  probant  cum 

alia,  ut  quod  cognata  putabatur  cum  Numa,  tum  cogno- 

mina  Mamercorum  et  Regillensium. 
Attii,  nomen   ducitur  ab  Atto.     In   numis   Numae  imago   est 

expressa. 
Aurelii.     Fest.  s.  v.   Gruter.  I,  p.  35.     Aeorelius   ex   perversa 

pronunciandi  ratione. 
Calpumii.     Fest.  s.  v.  Plut.  Num.  21.    Schol.  Horat.  A.  P.292. 

In  numis  Numae  imago  invenitur. 
Claudii  a  Clauso.   Liv.  II,  16.     Niebuhr.  I,  p.621.    II ,  p.  133. 

Petersen  (de  primord.  hist.  Rom.)  p.  29  sq. 

Curtii.     Valer.  de  nom.  rat.  I;  Grotefend,  Archiv.  1.1.  p.  123. 
Cornelii.     Originem  Sabinam   probat   Niebuhr  II,  p.  198.     Ac- 

cedit,   ut   cognomen   Mamercorum   huic  genti  fuerit  usi- 

tatum. 

Fabii.     Fest.  s.  v.     Plut.  Fab.   Max.  I;   Dionys.  I,  31.     Nie- 

buhrl,  p.  337,351. 

Flavii.  Sueton.  Vespas.  12.  Cognomen  Sabini  huic  genti  usi- 
tatissimum. 

Mamercii.  Plut.  Num.  21;  vide  tamen  Drakenb.  ad  Liv. 
I,  32. 

Mariii.  Plut.  Num.  5.  Ovid.  Fast.  VI,  803.  Niebuhr  1, 
p.  282. 

Nautii.  Fest.  s.  v.  Virg.  Aen.  V,  704.  a  Naute,  Aeneae  co- 
mite  nomen  ducit,  sequutus  Varronem  de  familiis  Trojanis. 
Ouam  cum  tot  aliis  originem  ex  nomine  fictam  constat. 
Mihi  gens  videtur  Sabina;  est  certe  minorum  gentium 
(Nieb.  I,  p.  676).  Ortum  enim  nomen  suspicor  ex 
Navii  nomino,  unde  per  terminationem ,  in  nominibus 
gentiliciis  saepissime  additam,  itius  (Publius,  Publi- 
tius  etc.)  efficitur  Navitius ,  atque  i  litera  elisa ,  Nautius. 
Simili  ratione  Curtius  ex  Curilius.  —  Nomen  igitur  est 
Sabinum.     Accedit,  ut  numi  Numae  imaginem  exhibeant. 

Navii.     Niebuhr.  I,  p.  398. 
Pompilii  a  Pompo.  Liv.  I,  18. 
Petronii.     Grotefend.  Umbric.  III,  p.  1 1 . 
Tatii  s.  Titii  a  Tito. 
Terentii.     Varro  ap.  Macr.  11,14. 
Valerii.     Dionys.  II,  p.  83. 

Vatinii.     Valer.  Max.  1,8,1.    cf.  Cie.  in  Vatin.  16. 
Vitellii.     Suet.  Vitell.  I.    Niebuhr   tamen  gentem  Latinam  putat 
(I,  p.17,  18,574.  11,94.). 

C.  Vocabula  quae  Sabina  laudantur. 

alpus  (albus).     Fest.  s.  v.  albus. 

ausum  (aurum).     Fest.  s.  v.   aurum. 

cascus  (antiquus).     Varro  de  L.  L.  VII,  §  28. 

catus  (acutus).     Varro  de  L.  L.  VII,  §.46. 

ciprum  (bonum).     Varro   de  L.  L.  V,  §  159.     Lindem.  Corp. 

Gramm.  II,  p.  724. 
crepusculum.     Varro  de  L.  L.   VI,  5;   VII,  77.     Lindem.  1.  I. 

p.  402. 

cumba  ( lectica  militaris ).     Fest.   s.  v.   ed.  Lindem.   secundum 

meliores  codices.     Priores  editores  habent  cuba;  cumba 

vero  firmatur  glossario  Mso  Camberonensi  ( ap.  Voss.  de 

vitiis   sermon.    p.  419):    cumba    dicitur  lectica,    a  cu- 

bando. 
cupencus  (minister  dei).    Serv.  ad  Virg.  Aen,  XII,  538.    Sil.  Ital. 

IV,  537. 
curis  (hasta),  alii  quiris.     Varro  ap.  Dionys.  Halicarn.  II,  p.  116. 

Fest.  s.  v.  caelibari;    Ovid.  Fast.  II,  477.   Plut.  Rom.  29. 

Serv.  ad   Virg.   Aen.  I,  296.     Macrob.   Sat.  I,  9    extr. 

Isidor.  Orig.  IX,  2,  84. 
dirus.     Serv.  ad  Virg.  Aen.  III,  235. 
embratur  (imperator).     Macrob.? 

fasena  (arena).     Varro  ap.  Vel.  de  Orthogr.  p.2230  P. 
februum  (purgamentum).     Varro  de  L.  L.  VI,  §  13;  ap.  Non. 

II,   355;    hinc  februus,   februare,   februarius,   februalis, 

februatus,  februlis. 
fedus  (hoedus).    Varro  de  L.  L.  V,  §  97.    Apulej.  de  not.  ad- 

spir.  p.  125.     Vel.  Orthogr.  p.  2230. 

fides.     Varro  de  L.  L.  V,  §  74. 

fircus  (hifcus).     Varro   de  L.  L.  V,  §  97.     Apulej.  1.  1.     Ve- 

lius  1.  1. 
fors,  Varro  de  L.  L.  V,  $74. 
fortuna^  Varro  1.  1. 
herna  (saxa).     Fest.    s.    v.    Hernici,    Servius    ad    Virg.   Aen. 

VII,  684.     Hernae   male    Glossae  Juvenal.   ap.  Cramer. 

p.  612.  et  Beda  V,  p.  2344.  ed.  Gramm.  P. 
idus.     Varro  de  L.  L.  VI,  §  28. 
irpus.  (lupus?)     Serv.    ad   Virg.  Aen.  XI,  785.     Melius   Sam- 

nitibus   vocem  tribuunt  Fest.  s.  v.   Irpini,   et  Strabo  V, 

p.  250. 

lepestae  (genus  vasorum),   Varro  de  L.  L.   V,  §  123.  et  ap. 
Non.  XV,  35.     Paul.  Diacon.  s.  v.  lepista. 

lixulae  (circuli,  globuli),  Varro  de  L.  L.  V,  §  107. 

nar  (sulphus).     Serv.  ad  Virg.  Aen.  VII,  517. 

nero  (fortis).  Varro  ap.  Gell.  XIII,  22.  Suet.  Tib.  I.  Lydus 
de  mens.  IV,  42.  de  Magistr.  I,  23.  In  Glossis  -.  Nero, 
dvdpetog. 

picus.     Strabo  V,  p.  240. 

porc(us).     Varro  de  L.  L.  V,  §  97. 

salus.     Varro  de  L.  L.   V,  §  74. 

scesna  (coena).     Fest.  s.  v.  scensas,  et  s.  v.  penna. 

semilixulae.     Varro  de  L.  \j.  V,  §  107. 

sol.     Varro  de  L.  L.  V,  §  68,  74. 

strena  (sanitas).  Symmach.  Epist.  X^  35.  Elpidian.  ap.  Lyd. 
de  mens.  IV,  4.     Fest.  s.  v. 

tebae  (colles).     Varro  de  R.  R.  III,  1,  16. 

terentum  (molle).     Varro  ap.  Macrob.  Saturn.  I,  14. 

tesqua  (locus  sentibus  repletus).     Schol.  Horat.  Epist.  I,  14,  19. 

trabea.     Lydus  de  Mens.  I,  19. 

trafere  (trahere).     Varro  ap.  Apulej.  de  not.  adspir.  p.  94. 

trimodiae.     Schol.  Horat.  Serm.  I,  1,  53. 

vefere  (vehere).     Varro  ap.  Apulej.  p.  125. 

verna.     Fest.  s.  v.  vernae. 

vesperna.     Paul.  Diac.  s.  s.  scensas. 

A  d  d  e  n  d  a. 


Ad  §  10  extr.  Verbis  Latinis,  quae  litera  h  et  f  promiscue' 
utuntur,  a  Muellero  collectis,  addi  potest  foleum  (oleum)  in 
inscriptione ,  Puteolis  reperta.  Osann,  Schulzeit.  1829.  II,  9, 
p.  73. 

Ad  §  16.  Not.  74  et  §  33.  Inscriptionem  Umbricam, 
quam  suppositam  refert  Lepsius ,  falsa  suspicione  liberat  Orelli, 
Inscript.  select.  collect.  II,  p.  435. 

Ad  §  20.  p.  25.  Nimis  leviter  Ligorium  sequutus  Ar- 
doinne  nomen  Sabinis  vindicavi.  Gallorum  hanc  deam  fuisse 
Hagenbuch  ap.  Orelli  1.1.  I,  p.  349  innuit,  quam  sententiam 
auctor  gravissimus  firmat  J.  Grimm,  Deutsch.  Myth.  XXVII, 
42,  77.  —  Paulo  post  Genitivi  terminationem  es  Romanorum 
laudavi,  alteram  vero  terminationem  aes ,  quam  usitatiorem 
Romae  fuisse,  inscriptiones  probant,  prave  omisi.  Omnes  enim 
apud  Gruterum  et  Orellium  inscriptiones  (numero  sunt  XIV), 
quae  hanc  genitivi  formam  exhibent,  si  unam  exceperis,  Ro- 
mae  sunt  repertae,  quum  alteram  formam  es ,  recentiorem  eam, 
novem  inscriptiones ,  Romanae  tantum  tres,  ostendant. 

Ad  §  32.  Feroniae  nomen  voci  Vesune  Umbricae  et  Mar- 
sicae  respondere,  altera  illius  nominis  forma  (rustica  fortasse) 
Feruna  in  notis  Tironis  (Gruter.  not.  Tiron.  et  Senec.  p.  37) 
obviam  probat.  Quae  notae  licet  variis  temporibus  sunt  com- 
positae,  nonnullaque  habent,  quae  barbaram  aetatem  redolent, 
multis  tamen  in  rebus,  virorum  doctorum  consensu,  antiqui- 
tatis  fidem  prae  se  ferunt. 

